open-index/open-wikipedia-markdown huggingface dataset:
গোৰ্লা ৰোহিনী

**গোৰ্লা ৰোহিনী** () এগৰাকী প্ৰাক্তন ভাৰতীয় ন্যায়াধীশ আৰু বৰ্তমান ভাৰতৰ অন্যান্য পিছপৰা শ্ৰেণীৰ শ্ৰেণীসমূহৰ তদন্ত কৰা চৰকাৰী আয়োগৰ মুৰব্বী। দিল্লী উচ্চ ন্যায়ালয়ৰ প্ৰথমগৰাকী মহিলা মুখ্য ন্যায়াধীশ হিচাপে অন্ধ্ৰ প্ৰদেশ উচ্চ ন্যায়ালয়ৰ ন্যায়াধীশ হিচাপেও কাৰ্যনিৰ্বাহ কৰিছিল। 

## প্ৰাথমিক জীৱন
১৯৫৫ চনৰ ১৪ এপ্ৰিলত ভাৰতৰ অন্ধ্ৰপ্ৰদেশৰ বিশাখাপট্টনমত জি ৰোহিনীৰ জন্ম হৈছিল। তেওঁ ওছমানিয়া বিশ্ববিদ্যালয়ৰপৰা বিজ্ঞান আৰু বিশাখাপট্টনমৰ অন্ধ্ৰ বিশ্ববিদ্যালয় আইন মহাবিদ্যালয়ৰপৰা আইন বিষয়ত স্নাতক ডিগ্ৰী সম্পূৰ্ণ কৰে।

## কেৰিয়াৰ
### গোচৰ
জি ৰোহিনীয়ে অন্ধ্ৰ প্ৰদেশত অধিবক্তা হিচাপে নিজৰ কেৰিয়াৰ আৰম্ভ কৰিছিল, ১৯৮০ চনৰপৰা জ্যেষ্ঠ অধিবক্তা কোকা ৰাঘৱ ৰাওৰ চেম্বাৰত কাম কৰিছিল। এগৰাকী অধিবক্তা হিচাপে তেওঁৰ প্ৰেকটিছে অন্ধ্ৰ প্ৰদেশ ৰাজ্যৰ আদালতত প্ৰশাসনিক আৰু দেৱানী বিষয়সমূহৰ ওপৰত গুৰুত্ব আৰোপ কৰিছিল। কন্যা শিশু আৰু কৰ্মৰত মহিলাৰ সুৰক্ষা সম্পৰ্কীয় বিষয়সমূহৰ ওপৰতো তেওঁ কাম কৰিছিল। আইনী সাংবাদিকতাৰ সৈতেও জড়িত আছিল, সাংবাদিক হিচাপে আৰু ১৯৮৫ চনত অন্ধ্ৰ প্ৰদেশ আইন জাৰ্নেলৰ কাৰ্যবাহী সম্পাদিকা হিচাপেও কাৰ্যনিৰ্বাহ কৰিছিল। ১৯৯৪ চনত তেওঁক চৰকাৰী আবেদনকাৰী হিচাপে নিযুক্তি দিয়া হয়, পৰিৱেশ, গ্ৰাহকৰ বিষয়, শ্ৰম, নিয়োগ আৰু অসামৰিক সেৱা সম্পৰ্কীয় গোচৰত অন্ধ্ৰ প্ৰদেশ চৰকাৰৰ হৈ হাজিৰ হয়। তেওঁ অন্ধ্ৰ প্ৰদেশ বাৰ কাউন্সিলৰ অধ্যক্ষ হিচাপেও কাৰ্যনিৰ্বাহ কৰিছিল।

### অন্ধ্ৰ প্ৰদেশ উচ্চ ন্যায়ালয়ৰ ন্যায়াধীশ
জি ৰোহিনীক ২০০১ চনৰ ২৫ জুনত অন্ধ্ৰ প্ৰদেশ উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি দিয়া হয় আৰু ২০০২ চনৰ ৩১ জুলাইত তেওঁ স্থায়ী ন্যায়াধীশ হয়। অন্ধ্ৰ প্ৰদেশ উচ্চ ন্যায়ালয়ৰ কাৰ্যকালত ৰোহিনী কেইবাটাও উল্লেখযোগ্য সিদ্ধান্তত ন্যায়াধীশ আছিল, ৰাজ্য চৰকাৰক স্থানীয় চৰকাৰত বিশেষ বিষয়া নিযুক্তি দিয়াৰ লগতে অন্যান্য পিছপৰা শ্ৰেণীৰ বাবে স্থানীয় চৰকাৰত কোটা স্থাপনৰ অনুমতি দিয়া ৰায়দানকে ধৰি।

অন্ধ্ৰ প্ৰদেশ উচ্চ ন্যায়ালয়ত ন্যায়াধীশ হিচাপে কাৰ্যনিৰ্বাহ কৰাৰ সময়ত ৰোহিনী অন্ধ্ৰপ্ৰদেশ ৰাজ্যিক আইনী সেৱা প্ৰাধিকৰণৰ মুৰব্বী, আৰু উচ্চ ন্যায়ালয়ৰ কিশোৰ ন্যায় সমিতিৰ মুৰব্বী আছিল। আৰু মহিলাৰ অধিকাৰৰ ওপৰত এখন হাতপুথি প্ৰকাশ কৰে। তেওঁ অন্ধ্ৰ প্ৰদেশ ন্যায়িক একাডেমীৰ অধ্যক্ষও আছিল। 

### দিল্লী উচ্চ ন্যায়ালয়ৰ মুখ্য ন্যায়াধীশ
২০১৪ চনৰ ২১ এপ্ৰিলত জি ৰোহিনীক দিল্লী উচ্চ ন্যায়ালয়ৰ মুখ্য ন্যায়াধীশ হিচাপে নিযুক্তি দিয়া হয়, আৰু তেওঁ সেই পদত অধিষ্ঠিত হোৱা প্ৰথমগৰাকী মহিলা ন্যায়াধীশ। ন্যায়াধীশ এন.ভি.ৰমনৰ পিছত তেওঁ কাৰ্যনিৰ্বাহ কৰে। 

দিল্লী উচ্চ ন্যায়ালয়ত ন্যায়াধীশ হিচাপে কাৰ্যনিৰ্বাহ কৰাৰ সময়ত জি ৰোহিনী সাংবিধানিক আইনৰ উল্লেখযোগ্য প্ৰশ্নৰ সৈতে জড়িত কেইবাটাও গোচৰত ন্যায়াধীশ আছিল, যেনে দিল্লীৰ ৰাষ্ট্ৰীয় ৰাজধানী ভূ-খণ্ডৰ প্ৰশাসনৰ ক্ষেত্ৰত ৰাজ্য আৰু কেন্দ্ৰীয় ক্ষমতা বিভাজনৰ সম্পৰ্কে চলি থকা সংঘাত, তৎক্ষণাত বাৰ্তা প্ৰেৰণৰ মঞ্চত গোপনীয়তাৰ অধিকাৰ আৰু ভাৰতৰ নিয়ন্ত্ৰক আৰু মহানিৰীক্ষকে ৰাজহুৱা শক্তি বিতৰণ কোম্পানীসমূহৰ অডিট। ইয়াৰ পূৰ্বে অন্ধ্ৰ প্ৰদেশ উচ্চ ন্যায়ালয়ৰ ন্যায়াধীশ আছিল। চুপাৰ এনুৱেশ্যন লাভ কৰি ২০১৭ চনৰ ১৩ এপ্ৰিলত দিল্লী উচ্চ ন্যায়ালয়ৰ মুখ্য ন্যায়াধীশ হিচাপে অৱসৰ গ্ৰহণ কৰে।

## তথ্যসূত্ৰ

শ্ৰেণী:ন্যায়াধীশ
শ্ৰেণী:উচ্চ ন্যায়ালয়ৰ মুখ্য ন্যায়াধীশ
শ্ৰেণী:মহিলা ন্যায়াধীশ
শ্ৰেণী:ভাৰতীয় নাৰী
এলিছা ফ্ৰেইহা

**এলিছা ফ্ৰেইহা** ( ) এগৰাকী আমীৰাটী-লেবাননী-আমেৰিকান ব্যৱসায়ী, উদ্যোগী, বিনিয়োগকাৰী, কাৰ্যবাহী প্ৰযোজক আৰু নাৰীবাদী কৰ্মী। তেওঁ উইমেনাৰ নামৰ মহিলাকেন্দ্ৰিক মিডিয়া কোম্পানী এটাৰ প্ৰতিষ্ঠাপক। য’ত গল্প-কথন অথাৎ মহিলা উদ্যোগপতি সকলৰ জীৱনৰ কাহিনী যেনে,তেওঁলোকৰ সংগ্ৰাম, সফলতা আৰু শিক্ষা আদিৰ কথা জনসাধাৰণলৈ আগবঢ়াই দেশৰ আন মহিলাসকলক অনুপ্ৰেৰণা দিয়া হয়। লগতে ডিজিটেল সামগ্ৰী যেনে,ভিডিঅ, ডকুমেণ্টাৰী, ছ’চিয়েল মিডিয়া পোষ্ট, অনলাইন সাক্ষাৎকাৰ,পডকাষ্ট আদিৰ জৰিয়তে প্ৰকৃত পৰিৱৰ্তনক অনুপ্ৰাণিত কৰাৰ লক্ষ্য লৈ কাম কৰে। উইমেনাই ২০১৪ চনত এঞ্জেল-ইনভেষ্টমেণ্ট নেটৱৰ্ক হিচাপে আৰম্ভ কৰিছিল যাৰ লক্ষ্য আছিল মহিলাসকলক প্ৰাৰম্ভিক পৰ্যায়ৰ ভেঞ্চাৰ কেপিটেল বিনিয়োগৰ বিষয়ে জ্ঞান দি অৰ্থনৈতিকভাৱে সবলীকৰণ কৰা আৰু মহিলা এঞ্জেল বিনিয়োগকাৰীয়ে নতুন মেনা ভিত্তিক ষ্টাৰ্টআপত বিনিয়োগ কৰাৰ প্ৰক্ৰিয়াটো সহজ কৰি তোলা। কিন্তু ২০১৮ চনত ফ্ৰেইহাই ব্যৱসায়টোক অঞ্চলটোৰ মহিলাসকলৰ বাবে বহল প্ৰভাৱ সৃষ্টিৰ দিশত আগুৱাই লৈ যায় আৰু ৱমেনাক আজিৰ গল্প-কথন মঞ্চ হিচাপে পুনৰ কল্পনা কৰে। ২০১৮ চনত ফ্ৰেইহা আৰু ৱমেনাই মধ্যপ্ৰাচ্যৰ মহিলা নেতৃত্বাধীন ষ্টাৰ্ট-আপৰ বাবে টেক এক্সিলেটৰ আৰু তথ্যচিত্ৰ ধাৰাবাহিক উইমেনটামও মুকলি কৰে।

মধ্যপ্ৰাচ্য অঞ্চলৰ ষ্টাৰ্টআপ ইক’চিষ্টেমত কৰা কামৰ বাবে ফ্ৰেইহাই "বছৰৰ উদ্যোগী" আৰু "বছৰৰ বিনিয়োগকাৰী"কে ধৰি বহুতো বঁটা লাভ কৰিছে। বিভিন্ন প্ৰকাশনে তেওঁক "মধ্যপ্ৰাচ্যৰ আটাইতকৈ শক্তিশালী ব্যৱসায়িক মহিলা" আৰু "৪০ বছৰৰ তলৰ প্ৰভাৱশালী আৰব" হিচাপেও সঘনাই তালিকাভুক্ত কৰে।

২০২১ চনৰ জুলাই মাহত ফ্ৰেইহাক ডুবাই চেম্বাৰ অৱ ডিজিটেল ইকনমিৰ ব’ৰ্ড মেম্বাৰ হিচাপে নিযুক্তি দিয়া হয়।

## জীৱনী
ফ্ৰেইহা হৈছে মিডিয়া প্ৰকাশক দাৰ আছায়াদ প্ৰতিষ্ঠা কৰা উদ্যোগী ছাইদ ফ্ৰেইহাৰ নাতিনী। ফ্ৰেইহা ডাঙৰ-দীঘল হৈছিল পেৰিছত, য’ত তেওঁৰ পিতৃ বাছাম ফ্ৰেইহা ইউনেস্ক’ত কৰ্মৰত আছিল। ফ্ৰেইহা আমেৰিকান ইউনিভাৰ্চিটি অৱ পেৰিছৰ পৰা গ্ল’বেল কমিউনিকেচনত স্নাতক ডিগ্ৰী লাভ কৰে। তাৰ পিছত পেৰিছৰ এখন বেকাৰীত কাম কৰিবলৈ লয়। স্নাতক হোৱাৰ পিছত আবুধাবিৰ জনসংযোগ প্ৰতিষ্ঠান ফ্লেছ এণ্টাৰটেইনমেণ্টত কাম কৰে। ২০০৮ চনত আমেৰিকান ইউনিভাৰ্চিটি অৱ পেৰিছত অধ্যয়ন কৰি থকাৰ সময়তে ফ্ৰেইহাই তেওঁৰ প্ৰাক্তন ৱুমেনাৰ সহ-প্ৰতিষ্ঠাপক চান্টাল ডুমন্স’ক লগ পাইছিল আৰু পিছলৈ দুয়োজনে একেলগে ব্যৱসায় আৰম্ভ কৰিছিল। ২০১৭ চনলৈকে উইমেনাৰ সৈতে জড়িত প্ৰায় ৪০ জন এঞ্জেল বিনিয়োগকাৰীয়ে সংযুক্ত আৰব আমিৰশ্বাহীৰ সাতটা ষ্টাৰ্ট-আপত ২০ লাখ ডিৰামতকৈ অধিক বিনিয়োগ কৰিছে, জুৰিখ আৰু নিউয়ৰ্ক চহৰৰ বিনিয়োগকাৰীকে ধৰি।

২০১৫ চনত ফ্ৰেইহাক বিবিচিৰ ১০০ গৰাকী মহিলাৰ ভিতৰত অন্যতম হিচাপে তালিকাভুক্ত কৰা হয়। ইয়াৰ উপৰিও ফৰ্বছে তেওঁক "ইউ এ ইৰ প্ৰেৰণাদায়ক ব্যৱসায়িক নেতা"ৰ ভিতৰত অন্যতম বুলি অভিহিত কৰে। ২০১৯ চনত এলিছাই ৱান ইয়ং ৱৰ্ল্ডৰ উদ্বোধনী বছৰৰ উদ্যোগী বঁটা লাভ কৰে।
## তথ্য সূত্ৰ
জুলি ঝুও

**জুলি ঝুও** এগৰাকী চীনা-আমেৰিকান ব্যৱসায়ী আৰু কম্পিউটাৰ বিজ্ঞানী। তেওঁ ফেচবুকৰ প্ৰডাক্ট ডিজাইনৰ ভাইচ প্ৰেচিডেণ্ট আছিল আৰু বৰ্তমান ছানডিয়ালৰ সহ-প্ৰতিষ্ঠাপক। ঝুও হৈছে *দ্য মেকিং অৱ এ মেনেজাৰ* (২০১৯) নামৰ গ্ৰন্থখনৰ লেখক।

## প্ৰাথমিক জীৱন আৰু শিক্ষা

ঝুও চাংহাইৰ। পাঁচ বছৰ বয়সত তাইৰ পৰিয়াল টেক্সাছলৈ গুচি যায়। তেওঁ কম্পিউটাৰ বিজ্ঞান অধ্যয়ন কৰি ষ্টেনফৰ্ড বিশ্ববিদ্যালয়ৰ পৰা স্নাতক ডিগ্ৰী লাভ কৰে।

## কেৰিয়াৰ

২০০৬ চনৰ মে' মাহত ঝুও ফেচবুকত প্ৰথম ইণ্টাৰ্ণ হিচাপে যোগ দিয়ে, যিটো তেওঁৰ প্ৰথম চাকৰিও আছিল। ২৫ বছৰ বয়সত তেওঁ এগৰাকী পৰিচালক হয়। ঝুও ফেচবুকত প্ৰডাক্ট আৰু ডিজাইনৰ উপ-সভাপতি আছিল।

তেওঁ *দ্য মেকিং অৱ এ মেনেজাৰ: ৱাট টু ডু ৱেন এভ্ৰিয়ন লুকছ টু ইউ* নামৰ কিতাপখন লিখিছিল। গ্ৰন্থখন ২০১৯ চনত প্ৰকাশ পাইছিল।

## ব্যক্তিগত জীৱন

ঝুওৰ তিনিটা সন্তান আছে। তেওঁ আৰু তেওঁৰ স্বামী কেলিফৰ্ণিয়াত থাকে।

## তথ্যসূত্ৰ

## বাহ্যিক সংযোগ
* 

শ্ৰেণী:চীনৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ব্যৱসায়ী
শ্ৰেণী:কম্পিউটাৰ বিজ্ঞানী
য়ুয়ানয়ুয়ান ঝৌ

**য়ুয়ানয়ুয়ান (YY) ঝৌ** এগৰাকী চীনা আৰু আমেৰিকান কম্পিউটাৰ বিজ্ঞানী আৰু উদ্যোগী। তেওঁ ছান ডিয়েগোৰ কেলিফৰ্ণিয়া বিশ্ববিদ্যালয়ৰ কম্পিউটাৰ বিজ্ঞান আৰু অভিযান্ত্ৰিক বিভাগৰ অধ্যাপিকা। তেওঁ ম'বাইল কম্পিউটিঙত কোৱালকম এনডাউড চেয়াৰ পদ লাভ কৰিছে। তেওঁৰ গৱেষণা মূলত চফ্টৱেৰ নিৰ্ভৰযোগ্যতাৰ সৈতে জড়িত, য'ত চফ্টৱেৰ বাগ স্বয়ংক্ৰিয়ভাৱে ধৰা পেলাবলৈ ডাটা মাইনিঙৰ ব্যৱহাৰ আৰু বিভিন্ন হাৰ্ডৱেৰ প্লেটফৰ্মৰ সৈতে খাপ খুৱাব পৰা নমনীয় চিস্টেম ডিজাইন অন্তৰ্ভুক্ত। তেওঁ তিনিটা ষ্টাৰ্ট-আপ কোম্পানী এম্ফোৰা, পেটাৰ্ণ ইনচাইট আৰু হোভাৰ প্ৰতিষ্ঠাপক।

## শিক্ষা আৰু কৰ্মজীৱন
ঝৌৱে ১৯৯২ চনত পেকিং বিশ্ববিদ্যালয়ৰ পৰা বিজ্ঞান শাখাত স্নাতক ডিগ্ৰী লাভ কৰে। তাৰ পিছত ১৯৯৬ চনত প্ৰিন্সটন বিশ্ববিদ্যালয়ৰ পৰা এম.এ. ডিগ্ৰী লাভ কৰে। তাৰ পিছত তেওঁ ২০০১ চনত প্ৰিন্সটন বিশ্ববিদ্যালয়ৰ পৰাই পি.এইচ.ডি. ডিগ্ৰী লাভ কৰে, কাই লিৰ তত্বাৱধানত।

তাৰ পিছত দুবছৰ তেওঁ প্ৰিন্সটনত অৱস্থিত এনইচি ৰিচাৰ্চ ইনষ্টিটিউটত কাম কৰে। ইয়াত থাকোঁতে তেওঁ ডাটা সংৰক্ষণ প্ৰযুক্তিৰ ক্ষেত্ৰত এম্ফোৰা নামৰ এটা ষ্টাৰ্ট-আপ প্ৰতিষ্ঠা কৰে। তাৰ পিছত ২০০২ চনত তেওঁ ইলিনয় বিশ্ববিদ্যালয় আৰ্বানা-চেম্পেইনত অধ্যাপক হিচাপে যোগদান কৰে। তাত থকা সময়ছোৱাত ২০০৭ চনত তেওঁ বৃহৎ চফ্টৱেৰ প্ৰকল্পৰ বাবে স্বয়ংক্ৰিয় বাগ চিনাক্ত আৰু আঁতৰোৱাৰ কাম বাণিজ্যিকীকৰণ কৰিবলৈ পেটাৰ্ণ ইনচাইট নামৰ দ্বিতীয়টো ষ্টাৰ্ট-আপ প্ৰতিষ্ঠা কৰে। তেওঁ এতিয়াও পেটাৰ্ণ ইনচাইটৰ মুখ্য কাৰিকৰী বিষয়া হিচাপে কাৰ্যনিৰ্বাহ কৰি আছে।

২০০৯ চনত তেওঁ কেলিফৰ্ণিয়া বিশ্ববিদ্যালয়, ছান ডিয়েগোলৈ গুচি যায়, মোবাইল কম্পিউটিঙৰ প্ৰথমগৰাকী কোৱালকম অধ্যাপিকা হিচাপে। ২০১২ চনত তেওঁ তৃতীয়টো ষ্টাৰ্ট-আপ, ইভেণ্ট ব্যৱস্থাপনা চফ্টৱেৰ কোম্পানী হোভা প্ৰতিষ্ঠা কৰে।

ঝৌ প্ৰগ্ৰেমিং ভাষা আৰু অপাৰেটিং চিস্টেমৰ বাবে স্থাপত্য সমৰ্থনৰ ২১ সংখ্যক আন্তঃৰাষ্ট্ৰীয় সন্মিলন (ASPLOS 2016) ৰ কাৰ্যসূচীৰ অধ্যক্ষ আছিল। তেওঁ অপাৰেটিং চিস্টেম নীতিৰ ওপৰত ২৭ সংখ্যক এচিএম চিম্পোজিয়াম (SOSP 2019) ৰ সহ-কাৰ্যসূচী অধ্যক্ষো আছিল।

## বঁটা আৰু সন্মান
২০০৫ চনত ঝৌৱে কম্পিউটিং ৰিচাৰ্চ এছ’চিয়েচনৰ অনিতা বৰ্গ আৰলি কেৰিয়াৰ বঁটা লাভ কৰে।
২০০৭ চনত তেওঁ স্ল’ন ফেল’শ্বিপ লাভ কৰে।
২০১৩ চনত তেওঁ কম্পিউটিং মেচিনেৰী এছ’চিয়েচনৰ ফেলো হিচাপে নিৰ্বাচিত হয়।
২০১৪ চনত তেওঁ আইইইই ফেলো হিচাপে নিৰ্বাচিত হয়।
২০১৫ চনত তেওঁ ACM SIGOPS মাৰ্ক ৱেইজাৰ বঁটা লাভ কৰে।

## তথ্যসূত্ৰ

## বাহ্যিক সংযোগ
* https://cseweb.ucsd.edu/~yyzhou/ গৃহপৃষ্ঠা
* http://patterninsight.com/
* https://whova.com/

শ্ৰেণী:চীনৰ ব্যক্তি
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:কম্পিউটাৰ বিজ্ঞানী
শ্ৰেণী:উদ্যোগপতি
সীমা পৰিহাৰ

**সীমা পৰিহাৰ** এগৰাকী ভাৰতীয় ৰাজনীতিবিদ আৰু প্ৰাক্তন ডকাইত। তেওঁ সমাজবাদী পাৰ্টিৰ সদস্য আছিল। পৰিহৰে দাবী কৰে যে তেওঁৰ প্ৰেৰণা হৈছে ফুলন দেৱী, যি দস্যুৰাণী হিচাপে পৰিচিত আছিল আৰু ৰাজনীতিবিদ হোৱাৰ আগতে ডকাইত আছিল। সীমাই ২০১০ চনত *বিগ বছ*ত প্ৰতিযোগী হিচাপে অংশগ্ৰহণ কৰিছিল। 

## জীৱনী
সীমা পৰিহাৰৰ জন্ম হৈছিল ভাৰতৰ উত্তৰ প্ৰদেশৰ ঔৰীয়াত এটা দৰিদ্ৰ পৰিয়ালত। ১৯৮৩ চনত উত্তৰ প্ৰদেশৰ বাৱিনে নামৰ গাঁৱৰপৰা ১৩ বছৰ বয়সত ডকাইত লালা ৰাম আৰু কুছুমা নিয়ানে তেওঁক অপহৰণ কৰি নিয়ে আৰু পিছত নিজেই ডকাইত হৈ পৰে। ১৯৮৬ চনত ডকাইত নিৰ্ভয় সিং গুজ্জাৰৰ সৈতে বিবাহপাশত আবদ্ধ হয় যদিও পিছলৈ লালা ৰামলৈ উভতি যায়। পৰিহাৰ তেওঁৰ দলটোৰ নেতা হৈ পৰে, আৰু বিহাণ্ড জংঘল আৰু চম্বল নদীৰ আশে-পাশে থকা অঞ্চলত লুণ্ঠন, অপহৰণ আৰু হত্যাকাণ্ডত লিপ্ত হয়। কেৰিয়াৰৰ সময়ছোৱাত ৭০ জন লোকক হত্যা, ২০০ জন লোকক অপহৰণ কৰাৰ লগতে ৩০টা ঘৰ লুট-পাত কৰে। ২০০০ চনৰ জুন মাহত ১৮ বছৰ ধৰি ডকাইতি কৰাৰ পাছত উত্তৰ প্ৰদেশ আৰক্ষীৰ ওচৰত আত্মসমৰ্পণ কৰে। ৮টা হত্যা আৰু আধা ডজন অপহৰণকে ধৰি ২৯টা অভিযোগৰ সন্মুখীন হ'বলগীয়া হয়। ২০০১ চনৰ আগষ্ট মাহত তেওঁ কয় যে তেওঁ ৰাজনৈতিক দলসমূহৰপৰা প্ৰস্তাৱ লাভ কৰিছে।

২০০২ চনৰ উত্তৰ প্ৰদেশ বিধানসভা নিৰ্বাচনত পৰিহাৰে শিৱসেনাক সমৰ্থন কৰে। ২০০৬ চনৰ নৱেম্বৰ মাহত তেওঁ ভাৰতীয় ন্যায় পাৰ্টিত যোগদান কৰে, আৰু ২০০৭ চনত মিৰ্জাপুৰ-ভাদোহী লোকসভাৰ উপ-নিৰ্বাচনৰ প্ৰাৰ্থী হিচাপে প্ৰতিদ্বন্দ্বিতা কৰে।

২০০৮ চনৰ জানুৱাৰী মাহত তেওঁ লোক জনশক্তি পাৰ্টিলৈ যায় আৰু সেই বছৰৰ অক্টোবৰ মাহত সমাজবাদী পাৰ্টিলৈ স্থানান্তৰিত হয়। ২০০৮ চনৰ অক্টোবৰ মাহলৈকে তেওঁৰ বিৰুদ্ধে থকা ১৫টা অপৰাধমূলক গোচৰৰপৰা তেওঁক দোষমুক্ত কৰা হৈছিল আৰু বাকী ১৪টা গোচৰৰ বাবে জামিনত আছিল।

২০১১ চনত সীমা পৰিহাৰক দুৰ্নীতি বিৰোধী সংস্থা ৰাষ্ট্ৰীয় দুৰ্নীতি নিৰ্মূলকৰণ পৰিষদৰ মহিলা শাখাৰ মুৰব্বী হিচাপে নিযুক্তি দিয়া হয়।

## জনপ্ৰিয় সংস্কৃতি
সীমা পৰিহাৰে ৱাউণ্ডেড - দ্য বেণ্ডিট কুইন ছবিখনত অভিনয় কৰিছিল। এই ছবিখন হিন্দী চিনেমাৰ প্ৰথম দৃষ্টান্ত য'ত এগৰাকী "দস্যুৰাণীয়ে" নিজৰ বাস্তৱ জীৱনৰ কাহিনী পৰ্দাত অভিনয় কৰিছিল। ২০০৬ চনত চাম্বল উপত্যকাৰ স্থানত শ্বুট কৰা এই ছবিখনে ২০০৫ চনত লেষ্টাৰ এক্সপ' বলীউড চলচ্চিত্ৰ মহোৎসৱ (যুক্তৰাজ্য)ত সমালোচক বঁটা লাভ কৰে। ২০১০ চনত সীমা পৰিহৰে ভাৰতীয় ৰিয়েলিটি টিভি শ্ব’ বিগ বছৰ ৪ নং ছিজনতো অংশগ্ৰহণ কৰে। এই অনুষ্ঠানটো ২০১০ চনৰ ৩ অক্টোবৰৰপৰা কালাৰছত প্ৰচাৰিত হয় আৰু পৰিহাৰক ৭৬ দিনত (১১ সপ্তাহ) ঘৰৰপৰা উচ্ছেদ কৰা হয়। বিগ বছত অংশগ্ৰহণ কৰাৰ পূৰ্বে সীমা পৰিহাৰ জেলত আছিল আৰু এই কাৰ্যসূচীত হাজিৰ হোৱাৰ অনুমতি বিচাৰি এলাহাবাদ উচ্চ ন্যায়ালয়ত আবেদন দাখিল কৰিছিল। এলাহাবাদ উচ্চ ন্যায়ালয়ে প্ৰথমে তেওঁৰ হাজিৰ হোৱাৰ আবেদন নাকচ কৰিছিল।

## তথ্যসূত্ৰ

শ্ৰেণী:ৰাজনীতিক
শ্ৰেণী:ভাৰতীয় নাৰী
শ্ৰেণী:মহিলা ডকাইত
ৰেখা ৰদ্বিতিয়া

**ৰেখা ৰদ্ৱিতিয়া** ( ) বৰোদা স্কুলৰ সৈতে জড়িত এগৰাকী সমসাময়িক ভাৰতীয় শিল্পী। অতিবাস্তৱবাদ আৰু যাদুকৰী বাস্তৱবাদৰ শৈলীৰ জৰিয়তে চিত্ৰিত ৰূপক আৰু ৰূপক আখ্যানমূলক চিত্ৰৰ বাবে তেওঁ পৰিচিত। স্বামী আৰু শিল্পী সুৰেন্দ্ৰন নাইৰৰ সৈতে যৌথভাৱে বদোদৰাত দ্য কালেকটিভ ষ্টুডিঅ’ নামৰ এটা আৰ্ট ষ্টুডিঅ’ পৰিচালনা কৰে। 

## জীৱনী
১৯৫৮ চনৰ ৩১ অক্টোবৰত কৰ্ণাটকৰ বাংগালুৰু চহৰত ৰেখাৰ জন্ম হৈছিল। তেওঁ শৈশৱৰ বেছিভাগেই বৰোদা চহৰত (পিছলৈ নাম সলনি কৰি বদোদৰা নামেৰে নামকৰণ কৰা হয়) ডাঙৰ-দীঘল হৈছিল, যলৈ তেওঁৰ পৰিয়াল ১৯৬৭ চনত গুচি গৈছিল। ৰেখা দুগৰাকী ভগ্নীৰ ভিতৰত সৰু আছিল আৰু তেওঁৰ পিতৃ-মাতৃ দক্ষিণ ভাৰতৰ আছিল আনহাতে তেওঁক বেছিভাগেই মাকে চোৱা-চিতা কৰিছিল কাৰণ তেওঁৰ পিতৃ ভাৰতীয় বায়ুসেনাৰ পাইলট আছিল।

১৯৭৬ চনত বৰোদা মহাৰাজ ছায়াজিৰাও বিশ্ববিদ্যালয়ৰ সূক্ষ্ম কলা একাডেমীত যোগদান কৰে, সেই সময়তে হিপষ্টাৰ সংস্কৃতিৰ উত্থান আৰু ভূপেন খাখৰ, গুলাম মহম্মদ শ্বেখ আৰু জ্যোতি ভাটৰ দৰে কেইবাজনো বিশিষ্ট সমসাময়িক শিল্পীৰ উত্থানৰ সাক্ষী হৈ পৰে। ১৯৭৭ চনত থাইলেণ্ডৰ এজন বন্ধুক বিয়া কৰায় যি বিশ্ববিদ্যালয়খনৰ বিদেশী ছাত্ৰ আছিল আৰু পিছৰ বছৰত মিথুন নামৰ এটা সন্তান জন্ম দিয়ে। ৰদ্বিতিয়াই কয় যে এই বিবাহ পিতৃ-মাতৃৰ স্পষ্ট অনুমতি সাপেক্ষে হৈছিল আৰু তেওঁৰ বন্ধ্যাত্বৰ সমস্যা ধৰা পৰিছিল আৰু সন্তান জন্ম হ'বলৈ যিমান পাৰি সোনকালে গৰ্ভধাৰণ কৰিবলৈ পৰামৰ্শ দিয়া হৈছিল। গৰ্ভৱতী অৱস্থাত তেওঁ বিবাহ বিচ্ছেদ হয় যাৰ ফলত কলেজত পঢ়ি থকাৰ সময়তে তেওঁ অকলশৰীয়া মাতৃ হয়।

১৯৮১ চনত চিত্ৰকলাত স্নাতক ডিগ্ৰী লাভ কৰি এবছৰৰ বাবে কলা স্নাতকোত্তৰ কাৰ্যসূচীত নামভৰ্তি কৰে। স্নাতক ডিগ্ৰী লাভ কৰাৰ পাছত ৰদ্বিতিয়াই জ্যোতি ভাটৰদ্বাৰা পৰিচালিত ব্যক্তিগত ষ্টুডিঅ'তো কাম কৰিবলৈ আৰম্ভ কৰে। সৰু সৰু কাল্পনিক প্ৰতিকৃতিৰ ধাৰাবাহিকতাৰে তেওঁ স্বতন্ত্ৰভাৱে ছবি আঁকিবলৈ আৰম্ভ কৰে আৰু অতি সোনকালেই তেওঁক প্ৰতিভা হিচাপে স্বীকৃতি দিয়া হয়। ১৯৮২ চনত ব্ৰিটিছ কাউন্সিলে তেওঁক লণ্ডনৰ ৰয়েল কলেজ অৱ আৰ্টত চিত্ৰকলাৰ স্নাতকোত্তৰ সম্পূৰ্ণ কৰিবলৈ ফেল'শ্বিপ প্ৰদান কৰে আৰু ১৯৮৪ চনত তেওঁ লাভ কৰে। ভাটৰ বাহিৰেও তেওঁক ৰয়েল কলেজৰ অধ্যাপক হিচাপে কৰ্মৰত ব্ৰিটিছ শিল্পী পিটাৰ ডি ফ্ৰান্সিয়া আৰু ভাৰতীয় শিল্পী নাছৰিন মহম্মদী যিজনক "ভাৰতৰ সৰ্বশ্ৰেষ্ঠ বিমূৰ্ত শিল্পী" হিচাপে গণ্য কৰা হয় আৰু বৰোদাৰ এম এছ বিশ্ববিদ্যালয়ৰ অধ্যাপক আছিল। এই সময়ছোৱাত তেওঁৰ পিতৃ-মাতৃয়ে তেওঁৰ পুত্ৰৰ যত্ন ল'বলৈ আৰম্ভ কৰে যাৰ ফলত তেওঁ শিক্ষা অব্যাহত ৰাখিব পাৰে।

ভাৰতলৈ উভতি অহাৰ লগে লগে ৰদ্বিতিয়াই বৰোদাৰ এম এছ বিশ্ববিদ্যালয়ত শিক্ষকতাৰ নিযুক্তি লাভ কৰে যদিও বিতৰ্কিত বুলি গণ্য কৰা তেওঁৰ স্পষ্টবাদী নাৰীবাদী মতামতৰ বাবে ইয়াৰ নবীকৰণ নহ’ল। এই সময়তে তেওঁ শিল্পী সুৰেন্দ্ৰন নাইৰকো লগ পায়, যি তেওঁৰ ঘনিষ্ঠ বন্ধু হৈ পৰে আৰু শেষত ১৯৮৫ চনত তেওঁক বিয়া কৰায়।
## তথ্যসূত্ৰ

শ্ৰেণী:চিত্ৰশিল্পী
ই. এন. শ্বীজা

**ই. এন. শ্বীজা** কেৰালাৰ এগৰাকী ভাৰতীয় মালয়ালম ভাষাৰ লেখক। তেওঁ মূলতঃ শিশু সাহিত্য ধাৰাত লিখে। তেওঁ কেৰালা ৰাজ্যিক শিশু সাহিত্য প্ৰতিষ্ঠানৰ বঁটা, শিশু সাহিত্যৰ বাবে কেৰালা সাহিত্য অকাডেমী বঁটা, শিশু সাহিত্যৰ শ্ৰেষ্ঠ কামৰ বাবে কেৰালা ৰাজ্যিক বিজ্ঞান, প্ৰযুক্তি আৰু পৰিৱেশ পৰিষদৰ বঁটা আৰু কেৰালা চৰকাৰৰ শিক্ষা বিভাগৰ জোচেফ মুণ্ডাছেৰী বঁটাকে ধৰি বহু বঁটা লাভ কৰিছে।

## জীৱনী

শ্বীজাৰ জন্ম হৈছিল কেৰালাৰ মালাপ্পুৰম জিলাৰ মুণ্ডুপাৰমপুত। পেছাত তেওঁ এগৰাকী শিক্ষয়িত্ৰী আৰু বৰ্তমান ইৰুম্বুঝি চৰকাৰী উচ্চতৰ মাধ্যমিক বিদ্যালয়ত জ্যেষ্ঠ মালয়ালম শিক্ষয়িত্ৰী হিচাপে কাৰ্যনিৰ্বাহ কৰি আছে। তেওঁ পুক্কোট্টুৰ উচ্চতৰ মাধ্যমিক বিদ্যালয়ত প্ৰাথমিক শিক্ষয়িত্ৰী হিচাপেও কাম কৰিছিল। তেওঁৰ বিবাহ পোনমালা ভি. বিনোদৰ সৈতে হৈছিল, যি এগৰাকী শিক্ষাবিদ। এই দম্পতীৰ দুটা সন্তান আছে— আৰ্দ্ৰা আৰু আদিত্যান।

## সাহিত্যিক কেৰিয়াৰ

শ্বীজাই মালয়ালম ভাষাত ২২খনতকৈ অধিক গ্ৰন্থ লিখিছে, ইয়াৰে অধিকাংশই কিশোৰ পাঠকৰ বাবে লিখা। তেওঁৰ লেখাত সাধাৰণতে সহানুভূতি, প্ৰকৃতি আৰু শিশুৰ আৱেগিক জগতৰ বিষয়বস্তুৰ ওপৰত গুৰুত্ব দিয়া হয়। তেওঁ কেৰেলা শাস্ত্ৰ সাহিত্য পৰিষদৰ দ্বাৰা প্ৰকাশিত জনপ্ৰিয় শিশু বিজ্ঞান আৰু সাহিত্য আলোচনী **ইউৰেকা**ৰ সম্পাদক হিচাপেও কাম কৰিছিল।

## নিৰ্বাচিত ৰচনা

* মাজাথুল্লি কথাকল  
* পাঞ্জাৰাথাৰী নিনাঞ্জু, পাঞ্জাৰাচিৰিয়িল ভিতাৰ্ন্নু  
* চেৰিয়া ঋতুৱুম ভালিয়া লোকাভুম  
* অঙ্গনেয়ানু মুথিৰা উণ্ডায়াথ  
* আণায়ুটেয়ুম আন্নাৰাক্কন্নান্তেয়ুম কথা  
* ভালুপোয়া কুৰাঙ্গান্তে কথা  
* ৱেইলিনুমুন্ডে নিৰামুল্লা চিৰাকুকল  
* আম্মামানাভুল্লা কানিভুকল  
* কিনাভিল ভিৰিঞ্জাথ  
* এঝুথাচানে থেডি এটা পেনকুট্টি  
* কুঞ্জিক্কিলি  
* থীভাণ্ডিকোথিকল  

## বঁটা আৰু সন্মান

ই. এন. শ্বীজাৰ অনুবাদ গ্ৰন্থ **অঙ্গনেয়ানু মুথিৰা উণ্ডায়াথ**য়ে কেৰালা ৰাজ্যিক শিশু সাহিত্য প্ৰতিষ্ঠানৰ ২০২০ চনৰ শিশু সাহিত্য বঁটাত অনুবাদ শাখাত বঁটা লাভ কৰে।

পিছলৈ তেওঁ কেৰালা ৰাজ্যিক শিশু সাহিত্য প্ৰতিষ্ঠানৰ ২০২২ চনৰ শিশু সাহিত্য বঁটাত তেওঁৰ উপন্যাস **আম্মা মনমুল্লা কানিভুকল**ৰ বাবে চুটিগল্প/উপন্যাস শাখাত বঁটা লাভ কৰে।

২০২৪ চনত তেওঁ **আম্মা মনমুল্লা কানিভুকল** উপন্যাসৰ বাবে শিশু সাহিত্যৰ বাবে কেৰালা সাহিত্য অকাডেমী বঁটা লাভ কৰে। সাহিত্য আৰু শিক্ষালৈ আগবঢ়োৱা অৱদানৰ বাবে কেৰালা চৰকাৰৰ শিক্ষা বিভাগৰ পৰা তেওঁ জোচেফ মুণ্ডাছেৰী বঁটা লাভ কৰিছে।

২০১১ চনত কেৰালা ষ্টেট কাউন্সিল ফৰ চাইন্স, টেকন'লজি এণ্ড এনভাইৰনমেণ্টৰ শ্ৰেষ্ঠ শিশু সাহিত্য বঁটা তেওঁৰ জীৱনীমূলক গ্ৰন্থ **আমুন্টে স্বান্থাম ডাৰউইন**লৈ প্ৰদান কৰা হৈছিল।

## তথ্যসূত্ৰ

শ্ৰেণী:কেৰালাৰ ব্যক্তি
শ্ৰেণী:ভাৰতীয় সাহিত্যিক
জুলিয়া ৱেষ্ট হেমিল্টন

**জুলিয়া ৱেষ্ট হেমিল্টন** (১৮৬৬ – ২২ ফেব্ৰুৱাৰী ১৯৫৮) আছিল এগৰাকী আমেৰিকান ক্লাব মহিলা আৰু সম্প্ৰদায়ৰ নেত্ৰী, যি ৱাশ্বিংটন, ডি.চি.ত অৱস্থিত আছিল আৰু "ডিষ্ট্ৰিক্টৰ মাতৃ" হিচাপে পৰিচিত আছিল। তেওঁ ১৯২৪ চনৰ পৰা ১৯৪৫ চনলৈকে ৱাশ্বিংটন এণ্ড ভিচিনিটি ফেডাৰেচন অৱ উইমেনছ ক্লাবৰ প্ৰথম আৰু দীৰ্ঘদিনীয়া সভানেত্ৰী আছিল, আৰু ২৮ বছৰ ধৰি চহৰখনৰ ফিলিছ হুইটলী ৱাইডব্লিউচিএৰ সভাপতি আছিল। তেওঁ নেচনেল এছ’চিয়েশ্যন অৱ কলাৰ্ড উইমেনছ ক্লাবছৰ (এনএচিডব্লিউ) কোষাধ্যক্ষো আছিল।

## প্ৰাথমিক জীৱন
ৱেষ্টৰ জন্ম হৈছিল দক্ষিণ কেৰ’লিনাৰ চাৰ্লছটনত। তেওঁ থমাছ ডব্লিউ. ৱেষ্ট আৰু মাৰ্থা এ. ৱেষ্টৰ কন্যা আছিল। তেওঁৰ পিতৃ-মাতৃ দুয়ো শেহতীয়াকৈ দাসত্বৰ পৰা মুক্ত হৈছিল; তেওঁৰ পিতৃয়ে আমেৰিকাৰ গৃহযুদ্ধৰ সময়ত আমেৰিকাৰ নৌসেনাত সেৱা আগবঢ়াইছিল।

## কেৰিয়াৰ আৰু ক্লাবৰ কাম
হেমিল্টন যুৱতী অৱস্থাত এগৰাকী সাজ-পোছাক নিৰ্মাতা আছিল। তেওঁ ৩১ বছৰ ধৰি আমেৰিকাৰ কোষাগাৰ বিভাগত কাম কৰিছিল আৰু ১৯৩৩ চনত অৱসৰ গ্ৰহণ কৰে। ১৯১৯ চনত বিউৰো অৱ এনগ্ৰেভিং এণ্ড প্ৰিণ্টিঙত প্ৰায় ৩০০ সদস্য থকা ফেডাৰেল এম্প্লয়ী ইউনিয়নৰ এটা শাখাৰ সভাপতি আছিল।

তেওঁ ১৯২৪ চনৰ পৰা ১৯৪৫ চনলৈকে ৱাশ্বিংটন এণ্ড ভিচিনিটি ফেডাৰেচন অৱ উইমেনছ ক্লাবৰ প্ৰথম আৰু দীৰ্ঘদিনীয়া সভানেত্ৰী আছিল। হেমিল্টনৰ সৈতে এই সংগঠনৰ চাৰ্টাৰ সদস্যসকলৰ ভিতৰত নেনী হেলেন বাৰ’ছ আৰু মেৰী মেকলিয়ড বেথুন আছিল। তেওঁ নেচনেল এছ’চিয়েশ্যন অৱ কলাৰ্ড উইমেনছ ক্লাবছৰ কোষাধ্যক্ষো আছিল। ১৯২৮ চনত যেতিয়া এনএচিডব্লিউৰ সভা ৱাশ্বিংটনত অনুষ্ঠিত হৈছিল, তেতিয়া হেমিল্টনে উপস্থিত সদস্যসকলক স্বাগত ভাষণ দিয়ে আৰু স্থানীয় ক্লাবৰ সভাপতি হিচাপে বেথুনৰ বাবে এখন অভ্যৰ্থনা অনুষ্ঠান আয়োজন কৰে। ১৯৪৫ চনত তেওঁৰ পিছত ইছাডোৰা লেচাৰে সভাপতিৰ দায়িত্ব গ্ৰহণ কৰে।

১৯২৮ চনত হেমিল্টনে নিগ্ৰো সৈনিকসকলৰ অৱদান স্মৰণ কৰিবলৈ ৱাশ্বিংটনত এটা স্মৃতিসৌধ নিৰ্মাণৰ বিষয়ত কংগ্ৰেছৰ শুনানিত সাক্ষ্য প্ৰদান কৰিছিল।

হেমিল্টনে ১৯৩০ চনৰ পৰা ২৮ বছৰ ধৰি চহৰখনৰ ফিলিছ হুইটলী ৱাইডব্লিউচিএৰ সভাপতি আছিল। ১৯৩৮ চনত মেৰী চাৰ্চ টেৰেলে জুলিয়া ৱেষ্ট হেমিল্টন লীগ নামৰ এক দানশীল কৃষ্ণাংগ মহিলা সংগঠন গঠন কৰে।

হেমিল্টন মেট্ৰোপলিটান এএমই গীৰ্জাৰ ট্ৰাষ্টী ব’ৰ্ডৰ অধ্যক্ষ হোৱা প্ৰথমগৰাকী মহিলা আছিল। তেওঁ ১৯৩০ দশকত নেচনেল ইউথ এডমিনিষ্ট্ৰেচনৰ স্থানীয় পৰামৰ্শদাতা সমিতিৰ অধ্যক্ষ আছিল। ইয়াৰ উপৰিও তেওঁ বহুতো সংগঠনৰ সৈতে জড়িত আছিল, যাৰ ভিতৰত আছিল উইমেনছ ৰিলিফ কৰ্পছ, নেচনেল কাউন্সিল অৱ নিগ্ৰো উইমেন, আন্তঃজাতীয় আন্তঃবৰ্ণ সমিতি, নেচনেল মিনিষ্টাৰছ ৱাইভছ এছ’চিয়েশ্যন, ৱাশ্বিংটন কমিউনিটি চেষ্ট, ডিষ্ট্ৰিক্ট অৱ কলম্বিয়াৰ পাব্লিক স্কুল এছ’চিয়েশ্যন আৰু অৰ্ডাৰ অৱ দ্য ইষ্টাৰ্ন ষ্টাৰ। তেওঁ দেশজুৰি বক্তৃতা প্ৰদান কৰিছিল আৰু কৃষ্ণাংগ মহিলা ক্লাব আৰু ৱাইডব্লিউচিএসমূহক সমৰ্থন কৰিছিল।

## ব্যক্তিগত জীৱন
১৮৮৬ চনত ৱেষ্টে সমাজকৰ্মী জন আলেকজেণ্ডাৰ হেমিল্টনক বিয়া কৰে। তেওঁলোকৰ চাৰিটা সন্তান আছিল, যাৰ ভিতৰত পশ্চিম এ. হেমিল্টনো আছিল। ১৯২৫ চনত তেওঁৰ স্বামীৰ মৃত্যু হয়। ১৯৫৮ চনত তেওঁ ৯১ বছৰ বয়সত ফ্ৰিডমেনছ হাস্পতালত মৃত্যুবৰণ কৰে। তেওঁৰ স্মৃতিত ১৯৬৯ চনত ৱাশ্বিংটন, ডি.চি.-ত জুলিয়া ৱেষ্ট হেমিল্টন জুনিয়ৰ হাইস্কুলৰ নামকৰণ কৰা হয়।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
ভেলমা বেল হেমিল্টন

**ভেলমা ফাৰ্ন বেল হেমিল্টন** (২৮ ফেব্ৰুৱাৰী ১৯১০ – ৯ জুলাই ২০০৯) উইচকনচিনত অৱস্থিত এগৰাকী আমেৰিকান শিক্ষাবিদ আৰু সম্প্ৰদায় সংগঠক আছিল। ১৯৪৩ চনত তেওঁ এন এ এ চি পি-ৰ মেডিচন শাখাৰ প্ৰতিষ্ঠাপক সভানেত্ৰী হিচাপে নিৰ্বাচিত হৈছিল।

## প্ৰাথমিক জীৱন আৰু শিক্ষা
হেমিল্টনৰ জন্ম হৈছিল মিচিচিপিৰ পণ্ট'টকত আৰু ডাঙৰ-দীঘল হৈছিল উইচকনচিনৰ বেল'ইটত। তেওঁ ৱালটাৰ বেল আৰু মালভিনা গ্ৰেচ এলেন বেলৰ কন্যা আছিল। ১৯২৬ চনত বেল'ইট মেম'ৰিয়েল হাইস্কুলৰ পৰা স্নাতক ডিগ্ৰী লাভ কৰাৰ পাছত ১৯৩০ চনত বেল'ইট কলেজৰ পৰা স্নাতক ডিগ্ৰী অৰ্জন কৰে। তেওঁ কলেজখনৰ প্ৰথম কৃষ্ণাংগ সদস্য হিচাপে ফাই বেটা কাপা সন্মান সংস্থালৈ নিৰ্বাচিত হৈছিল। ১৯৩৩ চনত উইচকনচিন–মেডিচন বিশ্ববিদ্যালয়ৰ পৰা সমাজবিজ্ঞানত স্নাতকোত্তৰ ডিগ্ৰী লাভ কৰে।

## কেৰিয়াৰ
১৯৩০ দশকত হেমিল্টনে উত্তৰ কেৰ'লিনাৰ বেনেট কলেজত সমাজবিজ্ঞান অধ্যাপনা কৰিছিল, আৰু ১৯৪০ দশকৰ আৰম্ভণিতে আলাবামাৰ টৌগালু কলেজত পঞ্জীয়ক হিচাপে কৰ্মৰত আছিল, যেতিয়া তেওঁৰ স্বামীয়ে তাত অধ্যাপনা কৰি আছিল। ১৯৪৩ চনত তেওঁ এন এ এ চি পি-ৰ মেডিচন শাখাৰ প্ৰতিষ্ঠাপক সভানেত্ৰী হিচাপে নিৰ্বাচিত হয়। 

১৯৫০ চনৰ পৰা ১৯৭৫ চনলৈকে তেওঁ ইংৰাজী অধ্যাপনা কৰিছিল আৰু মেডিচন বৃত্তিমূলক বিদ্যালয়ত সাধাৰণ অধ্যয়নৰ অধ্যক্ষা হিচাপে দায়িত্ব পালন কৰিছিল, য’ত তেওঁ প্ৰথম কৃষ্ণাংগ অধ্যাপক আছিল আৰু কিছু সময়ৰ বাবে মেডিচনৰ একমাত্ৰ কৃষ্ণাংগ পূৰ্ণকালীন শিক্ষয়িত্ৰী আছিল। তেওঁ নৰ্থ চেণ্ট্ৰেল এক্ৰিডিটিং এছ'চিয়েচনৰ মূল্যায়ক হিচাপেও কাম কৰিছিল।

তেওঁ গভৰ্ণৰৰ মানৱ অধিকাৰ আয়োগ আৰু উইচকনচিন আৰ্টছ ব'ৰ্ডত সেৱা আগবঢ়াইছিল, আৰু মানৱ অধিকাৰ আৰু শিক্ষাৰ সৈতে জড়িত বিভিন্ন সংগঠনত সক্ৰিয় আছিল। তেওঁ বেল'ইট কলেজৰ বিশ্বস্ত সদস্য আছিল আৰু ডেন কাউন্টি বাৰ্ধক্য আয়োগ, উইচকনচিন অৱসৰপ্ৰাপ্ত শিক্ষক সন্থা আৰু মেডিচন ৱাই ডব্লিউ চি এ-ৰ উপদেষ্টা পেনেলৰ সদস্য আছিল। 

১৯৮১ চনত লেকলেণ্ড কলেজ আৰু ১৯৯১ চনত বেল'ইট কলেজৰ পৰা সন্মানীয় ডিগ্ৰী লাভ কৰে। ১৯৯২ চনত মেডিচনত স্থাপিত ভেলমা হেমিল্টন মিডল স্কুল তেওঁৰ নামত নামাঙ্কিত কৰা হয়। ২০০২ চনত মেডিচন কমিউনিটি ফাউণ্ডেশ্যনে তেওঁক “Asset Builder” সন্মানেৰে সন্মানিত কৰে।

## ব্যক্তিগত জীৱন আৰু ঐতিহ্য
১৯৩৪ চনত তেওঁ মাটিবিজ্ঞানী হেৰী এল. হেমিল্টনৰ সৈতে বিবাহ বন্ধনত আবদ্ধ হয়। তেওঁলোকৰ তিনিজন সন্তান আছিল—হেৰী জুনিয়ৰ, পেট্ৰিচিয়া আৰু মুৰিয়েল। তেওঁৰ স্বামীৰ মৃত্যু ১৯৯৬ চনত হয়, আৰু ২০০৯ চনত ৯৯ বছৰ বয়সত আটলান্টাত তেওঁৰ মৃত্যু হয়। 

ভেলমা আৰু হেৰী হেমিল্টন পেপাৰছ উইচকনচিন ঐতিহাসিক সমিতিত সংৰক্ষিত আছে। বেল'ইট কলেজত অৱস্থিত হেমিল্টনছ কেফে তেওঁৰ, তেওঁৰ পুত্ৰ, কন্যা আৰু নাতিনীৰ সন্মানত নামাঙ্কিত।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:শিক্ষাবিদ
নাওমা মেইজ

**নাওমা বাৰ্নাৰ্ড উইলিয়ামছ মেইজ** (৫ ডিচেম্বৰ ১৯০৬ – ১৩ জুন ১৯৭৪) এগৰাকী আমেৰিকান গায়িকা, শিক্ষাবিদ আৰু সমাজকৰ্মী আছিল। তেওঁ স্পেলমেন কলেজত পিয়ানো আৰু কণ্ঠ শিকাইছিল আৰু ক্লিভলেণ্ডৰ ফ্ৰেণ্ডলী ইন নামৰ এটা বসতিস্থল ঘৰৰ পৰিচালক আছিল। ১৯৫৩ চনত তেওঁক নেচনেল কাউন্সিল অৱ নিগ্ৰো উইমেনৰ ৰাষ্ট্ৰীয় কাৰ্যবাহী সঞ্চালিকা হিচাপে নিযুক্তি দিয়া হয়।

## প্ৰাৰম্ভিক জীৱন আৰু শিক্ষা
নাওমা মেইজৰ জন্ম টেনেচিৰ চাটানুগাত হৈছিল আৰু আলাবামাৰ এনিষ্টনত ডাঙৰ-দীঘল হৈছিল। তেওঁ জেমছ হেনৰী উইলিয়ামছ আৰু ব্লাঞ্চ বাৰ্নাৰ্ড ৰিজ উইলিয়ামছৰ কন্যা আছিল। ১৯৩২ চনত তেওঁ স্পেলমেন কলেজৰ পৰা স্নাতক ডিগ্ৰী লাভ কৰে। ১৯৩৩ চনত ৰকফেলাৰ বৃত্তিত জুলিয়াৰ্ড বিদ্যালয়ত সংগীত অধ্যয়ন কৰে, আৰু ৱেষ্টাৰ্ণ ৰিজাৰ্ভ বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

## কেৰিয়াৰ
মেইজ এগৰাকী ছ'প্ৰানো কনচাৰ্ট গায়িকা আছিল আৰু স্পেলমেন কলেজত পিয়ানো আৰু কণ্ঠৰ অধ্যাপনা কৰিছিল। স্পেলমেনত তেওঁৰ এগৰাকী কণ্ঠৰ ছাত্ৰী আছিল মেটিউইল্ডা ডবছ।

১৯৪০ চনত তেওঁ বেনিংটন সংগীত মহোৎসৱৰ অন্যতম একক শিল্পী আছিল।

১৯৪৮ চনৰ পৰা ১৯৫২ চনলৈকে ক্লিভলেণ্ডৰ ফ্ৰেণ্ডলী ইন নামৰ এটা বসতিস্থল ঘৰৰ প্ৰথমজন কৃষ্ণাংগ পৰিচালক আছিল।

১৯৫৩ চনত তেওঁ নেচনেল কাউন্সিল অৱ নিগ্ৰো উইমেনৰ ৰাষ্ট্ৰীয় কাৰ্যবাহী সঞ্চালিকা হিচাপে নিযুক্তি লাভ কৰে। সেই ভূমিকাত তেওঁ বিদ্যালয়সমূহত বৰ্ণবৈষম্য নীতিৰ অৱসান আৰু সুবিধা নিৰ্মাণ সম্পৰ্কে চেনেটৰ শুনানিত লিখিত সাক্ষ্য দাখিল কৰিছিল।

১৯৬০ চনত তেওঁ এটা জ্যেষ্ঠ নাগৰিক কেন্দ্ৰৰ কাৰ্যসূচী পৰিচালক আছিল আৰু তাত পিয়ানো পাঠদান কৰিছিল।

## তথ্যসূত্ৰ

শ্ৰেণী:আমেৰিকান কণ্ঠশিল্পী
শ্ৰেণী:শিক্ষাবিদ
শ্ৰেণী:সমাজকৰ্মী
নেলী ৱেভাৰ গ্ৰীণ

**নেলী ৱেভাৰ গ্ৰীণ** (১৮৭০ চনৰ দশক – ৬ অক্টোবৰ, ১৯৫৭) এগৰাকী আমেৰিকান শিক্ষাবিদ আৰু ক্লাব মহিলা আছিল। ১৯২৪ চনৰ পৰা ১৯২৮ চনলৈকে তেওঁ *অকলাহোমা ফেডাৰেচন অৱ কলাৰ্ড উইমেনছ ক্লাবছ*ৰ সভানেত্ৰী আছিল। ১৯৩২ চনৰ এখন বাতৰি কাকতৰ প্ৰফাইলত প্ৰকাশ পাইছিল যে তেওঁ অকলাহোমা ৰাজ্যৰ নাগৰিক, শৈক্ষিক, সামাজিক আৰু ধৰ্মীয় জীৱনৰ এগৰাকী অসাধাৰণ ব্যক্তি।

## প্ৰাথমিক জীৱন আৰু শিক্ষা
গ্ৰীণৰ জন্ম হৈছিল আলাবামাৰ টাস্কালুছাত। ১৮৯৪ চনত তেওঁ *ফিস্ক বিশ্ববিদ্যালয়*ৰ পৰা স্নাতক ডিগ্ৰী লাভ কৰে। তেওঁ *আলফা কাপ্পা আলফা* ছ'ৰ'ৰিটিৰ সদস্য আছিল। ১৯৪০ চনত, ষাঠিৰ দশকত, তেওঁ *হাৱাৰ্ড বিশ্ববিদ্যালয়*ৰ পৰা স্নাতক ডিগ্ৰী লাভ কৰে।

## কেৰিয়াৰ

গ্ৰীনে যুৱতী অৱস্থাত আলাবামাৰ বেছেমাৰত বিদ্যালয়ত শিক্ষকতা কৰিছিল, আৰু টাস্কালুছাত এটা মহিলা ক্লাব প্ৰতিষ্ঠা কৰিছিল, যাক পিছলৈ নেলী ৱেভাৰ গ্ৰীণ ৩x১০ ক্লাব বুলি নামকৰণ কৰা হৈছিল। তেওঁ ওকলাহোমাৰ মাস্কোগীৰ মেনুৱেল ট্ৰেইনিং হাইস্কুলত গৃহ অৰ্থনীতি বিষয়ত শিক্ষকতা কৰিছিল, আৰু মহামন্দাৰ সময়ত মাস্কোগীত সহায়মূলক কাৰ্যসূচীত সক্ৰিয়ভাৱে অংশ লৈছিল।

১৯১৫ চনৰ পৰা ১৯৩৫ চনলৈকে গ্ৰীনে একেৰাহে ঊনৈশটা কাৰ্যকালৰ বাবে মাস্কোগী ফেডাৰেচন অৱ উইমেনছ ক্লাবৰ নিৰ্বাচিত সভানেত্ৰী আছিল। তেওঁৰ নেতৃত্বকালত ফেডাৰেচনে ৰাজহুৱা পুথিভঁৰালৰ ফিলিছ হুইটলী শাখা মুকলি আৰু সম্প্ৰসাৰণ কৰিছিল, যাৰ ফলত মাস্কোগীৰ কৃষ্ণাংগ বাসিন্দাসকলে পুথিভঁৰাল ব্যৱহাৰৰ সুযোগ লাভ কৰে। এই শাখাৰ আৰম্ভণি সময়ত তেওঁ লাইব্ৰেৰিয়ান হিচাপেও কাম কৰিছিল।

১৯২৪ চনৰ পৰা ১৯২৮ চনলৈকে গ্ৰীনে ওকলাহোমা ফেডাৰেচন অৱ কলাৰ্ড উইমেনছ ক্লাবৰ চতুৰ্থ সভানেত্ৰী হিচাপে দায়িত্ব পালন কৰিছিল। তেওঁ ওকলাহোমাৰ কৃষ্ণাংগ মহিলাসকলক ভোটাধিকাৰ ব্যৱহাৰ কৰিবলৈ উৎসাহিত কৰি ভাষণ দিছিল, আৰু ফ্ৰেডেৰিক ডাগলাছৰ জন্মদিন উপলক্ষে অনুষ্ঠানো কৰিছিল। ১৯২৬ চনৰ গ্ৰীষ্মকালত তেওঁ ৱাশ্বিংটন, চিকাগো আৰু কেলিফৰ্ণিয়াত অনুষ্ঠিত নেচনেল এছ'চিয়েচন অৱ কলাৰ্ড উইমেনছ ক্লাবছৰ কাৰ্যসূচীত অংশ লৈছিল, আৰু ফিলাডেলফিয়াত অনুষ্ঠিত চেস্কুইচেণ্টেনিয়েল এক্সপ'জিছনতো উপস্থিত আছিল। ১৯৩০ চনত তেওঁ ইউৰোপ ভ্ৰমণ কৰিছিল আৰু অষ্ট্ৰিয়াত অনুষ্ঠিত ইণ্টাৰনেচনেল কাউন্সিল অৱ উইমেন সভাত অংশ লৈছিল; সেই সভাত তেওঁৰ সৈতে হেলি কুইন ব্ৰাউন, মেটা পেলহাম আৰু সেলি ৱাইয়াট ষ্টুৱাৰ্টৰ দৰে উল্লেখযোগ্য আফ্ৰিকান-আমেৰিকান মহিলাও উপস্থিত আছিল।

তেওঁ ৱাশ্বিংটন, ডি. চি.ত ওকলাহোমা ষ্টেট ক্লাব সংগঠিত কৰিছিল। ১৯৫১ চনত অনুষ্ঠিত এটা অনুষ্ঠানত এই ক্লাবটোৱে তেওঁৰ নেতৃত্বক সন্মান জনাইছিল।

## ব্যক্তিগত জীৱন

ৱেভাৰে জৰ্জ গ্ৰীণৰ সৈতে বিবাহবন্ধনত আবদ্ধ হৈছিল। ১৯৫৭ চনত তেওঁ ৱাশ্বিংটন, ডি. চি.ৰ *ফ্ৰিডমেন্‌ছ হস্পিটেল*ত মৃত্যুবৰণ কৰে। তেওঁৰ পুত্ৰ উইলিয়াম হেন্ৰী গ্ৰীণ, ৱাশ্বিংটনৰ এজন প্ৰসিদ্ধ চিকিৎসক আছিল। তেওঁৰ স্মৃতিত হাৱাৰ্ড বিশ্ববিদ্যালয়ত *নেলী ৱেভাৰ গ্ৰীণ স্ক'লাৰশ্বিপ* স্থাপন কৰা হৈছিল। এই স্ক'লাৰশ্বিপটো হাৱাৰ্ড বিশ্ববিদ্যালয়ত অধ্যয়ন কৰা অকলাহোমাৰ উৎকৃষ্ট মহিলা শিক্ষাৰ্থীসকলক সহায় কৰিবলৈ প্ৰদান কৰা হৈছিল।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:শিক্ষাবিদ
বিলি গেটাৰ থমাছ

**উইলিয়াম "বিলি" ব্ৰাইয়ান গেটাৰ থমাছ** (১৯০২ – ১৫ আগষ্ট ১৯৬২) এগৰাকী আমেৰিকান শিক্ষাবিদ আৰু অভিনেত্ৰী আছিল। তেওঁ ১৯৩৩ চনৰ পৰা ১৯৬২ চনলৈকে স্পেলমেন কলেজত ফৰাচী ভাষা অধ্যাপনা কৰিছিল। ১৯৫৬ চনত তেওঁ কলেজ লেংগুৱেজ এছ'চিয়েচনৰ সভাপতি হিচাপে কাৰ্যনিৰ্বাহ কৰা প্ৰথমগৰাকী মহিলা আছিল।

## প্ৰাৰম্ভিক জীৱন আৰু শিক্ষা
গেটাৰৰ জন্ম জেকচনভিল, ফ্ল’ৰিডাত হৈছিল। তেওঁ ৱায়াট জে. গেটাৰ আৰু এলিছ প্ৰিষ্টলী গেটাৰৰ কন্যা আছিল। তেওঁৰ পিতৃ এজন শৱদাহ ব্যৱস্থাপক আছিল আৰু মাতৃয়ে ফিস্ক বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। কিশোৰী অৱস্থাত গেটাৰে পিয়ানো শিক্ষা গ্ৰহণ কৰে, আৰু মেছাচুচেটছৰ কুশিং একাডেমীত অধ্যয়ন কৰি ১৯২৫ চনত স্নাতক হয়।

পিছলৈ তেওঁ বষ্টন বিশ্ববিদ্যালয় আৰু ৰেডক্লিফ কলেজৰ পৰা ডিগ্ৰী লাভ কৰে আৰু পেৰিছ বিশ্ববিদ্যালয়ত অধ্যয়ন কৰে, লগতে নেন্সি বিশ্ববিদ্যালয়, মিডলবাৰী কলেজ আৰু ক্যুবেক বিশ্ববিদ্যালয়তো উচ্চ অধ্যয়ন কৰে। গেটাৰ আলফা কাপ্পা আলফা ছ’ৰ’ৰিটিৰ সদস্যা আছিল।

## কেৰিয়াৰ
গেটাৰে ১৯৩৩ চনৰ পৰা ১৯৬২ চনলৈকে স্পেলমেন কলেজত ফৰাচী ভাষা অধ্যাপনা কৰিছিল আৰু ফৰাচী বিভাগৰ মুৰব্বী হিচাপে দায়িত্ব পালন কৰিছিল। ১৯৫৬ চনত তেওঁ কলেজ লেংগুৱেজ এছ'চিয়েচনৰ সভাপতি হিচাপে নিৰ্বাচিত হোৱা প্ৰথমগৰাকী মহিলা হয়।

গেটাৰ থমাছে আটলান্টা বিশ্ববিদ্যালয়ৰ গ্ৰীষ্মকালীন থিয়েটাৰ আৰু আটলান্টা-ম’ৰহাউছ-স্পেলমেন প্লেয়াৰ্ছত অভিনয় কৰিছিল। ১৯৫২ চনত তেওঁ WERD ৰেডিঅ’ নাটক *The Last in the World* আৰু *Man or Brute,* দুয়োখন Arch Oboler-ৰ ৰচনাত অভিনয় কৰে।

গেটাৰ আটলান্টাৰ সামাজিক পৰিমণ্ডলতো সক্ৰিয় আছিল, আৰু নিজৰ শৈল্পিক সাজ-পোছাকৰ বাবে পৰিচিত আছিল। ১৯৫৩ আৰু ১৯৫৫ চনত তেওঁৰ নাম *Ebony* আলোচনীৰ শ্ৰেষ্ঠ সাজ-পোছাক পৰিধানকাৰীৰ তালিকাত অন্তৰ্ভুক্ত কৰা হৈছিল।

## প্ৰকাশন
* "ফ্ৰান্স এণ্ড দ্য ট্ৰেডিছনছ অৱ ফ্ৰিডম" (১৯৪৩, আইৰা ডি. অগাস্টিন ৰিডৰ সৈতে)
* "হিউমেনিজম এণ্ড দ্য টিচিং অৱ লেংগুৱেজিছ" (১৯৫৭)
* "দ্য আনগ্ৰেটফুল নিগ্ৰো ইন ফ্ৰান্স" (১৯৬১, শেলবি টি. মেকক্লয়ৰ সৈতে)

## ব্যক্তিগত জীৱন
১৯৩৯ চনত গেটাৰে উইলিয়াম চাৰ্লছ থমাছৰ সৈতে বিবাহপাশত আবদ্ধ হয়। ১৯৫১ চনত তেওঁৰ স্বামীৰ মৃত্যু হয়, আৰু ১৯৬২ চনত মেইনত হোৱা এটা গাড়ী দুৰ্ঘটনাত গেটাৰ থমাছৰ মৃত্যু হয়। সেই দুৰ্ঘটনাত তেওঁৰ সহকৰ্মী হেলেন ক’লবাৰ্ণৰো মৃত্যু হয়। স্পেলমেন কলেজৰ সভাপতি এলবাৰ্ট ই. মানলেই কেম্পাছত অনুষ্ঠিত হোৱা তেওঁসকলৰ স্মৃতিচাৰণ সভাত ভাষণ প্ৰদান কৰিছিল।

## তথ্যসূত্ৰ

## বাহ্যিক সংযোগ
* Letter from W. E. B. Du Bois to Anne Cooke and Billie Geter (November 1, 1935), at UMass Amherst

শ্ৰেণী:শিক্ষাবিদ
শ্ৰেণী:আমেৰিকান অভিনয় শিল্পী
ছাৰা জেন হো

**ছাৰা জেন হো** ( ) এগৰাকী চীনা শিক্ষাবিদ, সমাজসেৱিকা, আৰু ২০১৩ চনত স্থাপিত বেইজিঙৰ ফিনিচিং স্কুল ইনষ্টিটিউট সৰিতাৰ প্ৰতিষ্ঠাপক। ২০২২ চনৰ নেটফ্লিক্সৰ ধাৰাবাহিক *মাইণ্ড ইউৰ মেনাৰ্ছৰ*  শিষ্টাচাৰ বিশেষজ্ঞ হিচাপে অংশ লৈছিল। নিউয়ৰ্ক টাইমছে তেওঁক চীনৰ উদীয়মান নতুন "ছুপাৰৰিচ"ৰ প্ৰতিনিধিত্ব কৰা বুলি অভিহিত কৰিছে।

## প্ৰাৰম্ভিকজীৱন আৰু শিক্ষা
ছাৰা জেন হোৰ ১৯৮৫ চনৰ ডিচেম্বৰ মাহত হংকঙত জন্মগ্ৰহণ কৰে। তেওঁৰ পিতৃ এজন ব্যৱসায়ী আছিল, যিয়ে চৰকাৰক দান হিচাপে আগবঢ়াবলৈ হাস্পতাল নিৰ্মাণ কৰি জীৱিকা অৰ্জন কৰিছিল। আনহাতে মাতৃ সংগীত উদ্যোগৰ এগৰাকী কাৰ্যবাহী আছিল। ২০০৭ চনত ছাৰা জেনৰ  ২১ বছৰ বয়সত তেওঁৰ মাতৃৰ মৃত্যু হয়।

হোৱে পিক স্কুল আৰু জাৰ্মান চুইছ ইণ্টাৰনেশ্যনেল স্কুলত অধ্যয়ন কৰে আৰু তাৰ পিছত নিউ হামচায়াৰৰ ফিলিপছ এক্সেটাৰ একাডেমীত অধ্যয়ন কৰে। জৰ্জটাউন বিশ্ববিদ্যালয়ত ইংৰাজী সাহিত্য অধ্যয়ন কৰি জৰ্জটাউন কলেজ বৰ্ড অব এডভাইচৰ উপদেষ্টা ব’ৰ্ডত সদস্যা হিচাপেও জড়িত আছে। ইয়াৰ পিচত তেওঁ হাৰ্ভাৰ্ড বিজনেছ স্কুলৰ পৰা বিজনেছ এডমিনিষ্ট্ৰেচনত স্নাতকোত্তৰ ডিগ্ৰী লাভ কৰে।

## কৰ্মজীৱন
ছাৰা জেন হোৱে নিউয়ৰ্ক ইনভেষ্টমেণ্ট বেংক পেৰেলা ৱেইনবাৰ্গ পাৰ্টনাৰ্ছৰ মাৰ্জাৰ্ছ এণ্ড এক্ভিজিচন এনালাইষ্ট হিচাপে নিজৰ কেৰিয়াৰ আৰম্ভ কৰে।

চুইজাৰলেণ্ডৰ ফিনিচিং স্কুল ইনষ্টিটিউট ভিলা পিয়েৰেফিউৰ পৰা স্নাতক ডিগ্ৰী লাভ কৰাৰ পিছত ২০১৩ চনত বেইজিংলৈ গৈ ইনষ্টিটিউট সৰিতা স্থাপন কৰে। এইখনেই আছিল তেওঁৰ প্ৰথম উচ্চমানৰ আচাৰ-ব্যৱহাৰ শিক্ষাৰ বিদ্যালয়(হাই-এণ্ড এটিকেট স্কুল), যিখন তেওঁৰ দেউতাকৰ পৰা পোৱা মূলধনৰ জৰিয়তে প্ৰতিষ্ঠা কৰিছিল। তেওঁ আগবঢ়োৱা পাঠ্যক্ৰমসমূহৰ মূল্য  আছিল প্ৰায় ৩,২০০ ডলাৰৰ পৰা ১৬,০০০ ডলাৰ। ২০১৫ চনৰ মে’ মাহত ছাৰা জেন হোৱে চাংহাইত দ্বিতীয়খন উচ্চমানৰ আচাৰ-ব্যৱহাৰ শিক্ষাৰ বিদ্যালয় মুকলি কৰে।

২০১৩ চনত হোক ফৰ্বছ ২০১৩ চনৰ "ফিউচাৰ উইমেন ইন দ্য মিক্স ইন এছিয়া: ১২ টু ৱাচ" তালিকাত অন্তৰ্ভুক্ত কৰা হৈছিল। আৰু তাৰ পিছত ২০১৫ চনত "ফৰ্বছ ৩০ অনডাৰ ৩০" তালিকাতো স্থান লাভ কৰে আৰু একে বছৰতে বিবিচি ১০০ মহিলাৰ তালিকাত বিশ্বত ইতিবাচক প্ৰভাৱ পেলোৱা অসাধাৰণ মহিলা হিচাপে অন্তৰ্ভুক্ত কৰা হয়। হো বিশ্ব অৰ্থনৈতিক মঞ্চৰ গ্ল’বেল শ্বেপাৰ হিচাপেও কাম কৰিছে। ইয়াৰ উপৰিও, তেওঁ প্ৰতিষ্ঠা কৰা ইনষ্টিটিউট সৰিতাক ২০১৪ চনত ফাষ্ট কোম্পানী আলোচনীয়ে "বিশ্বৰ আটাইতকৈ উদ্ভাৱনীমূলক ৫০টা কোম্পানী"ৰ ভিতৰত অন্যতম হিচাপে স্বীকৃতি প্ৰদান কৰিছিল।

## তথ্য সূত্ৰ
ইছি ৰিংগল্ড

**আইছোলা "ইছি" ৰিংগল্ড** (১৮৮৭ চনৰ মাৰ্চ – ১৫ মে’, ১৯৫২) আছিল এগৰাকী আমেৰিকান ব্লুজ গায়িকা, যিয়ে ১৯২০ আৰু ১৯৩০ৰ দশকত বুৰ্লেস্ক আৰু ভডেভিল কাৰ্যসূচীত প্ৰধানকৈ সূচকধৰ্মী গীত পৰিৱেশন কৰাৰ বাবে পৰিচিত আছিল। 

## প্ৰাৰম্ভিক জীৱন
ৰিংগল্ডৰ জন্ম ফিলাডেলফিয়াত হৈছিল। তেওঁ উইলিয়াম এ. ৰিংগল্ড আৰু এলা চেজ ৰিংগল্ডৰ কন্যা আছিল। তেওঁৰ পিতৃ আটলাণ্টিক চিটি হাইৱে ডিপাৰ্টমেণ্টত কৰ্মৰত আছিল। তেওঁৰ ভগ্নী শাৰ্লট ৰিংগল্ড আৰু মিউৰিয়েল ৰিংগল্ডো বিনোদন জগতৰ সৈতে জড়িত আছিল।

## কেৰিয়াৰ
ৰিংগল্ডে ১৯১১ চনৰ ভিতৰতে চিকাগোত নৃত্য আৰু গীত পৰিৱেশন আৰম্ভ কৰে। ১৯১৩ চনৰ ভিতৰতে তেওঁ নিউয়ৰ্কৰ মঞ্চতো অভিনয় কৰে। ১৯১৭ চনত তেওঁ জেসি এ. শিপৰ সৈতে “ডাউন হোম টেন” নামৰ এক অভিনয়ত অংশ লয়।

১৯২৫ চনত তেওঁ “মুচিন' এলং” নামৰ সংগীতধৰ্মী কৌতুক নাটকত অভিনয় কৰে। ১৯২৬ চনত তেওঁ “ৰাৰিন' টু গো” নামৰ প্ৰযোজনাত যোগ দিয়ে। “ইজি ৰিংগল্ড এণ্ড দ্য ডান্সিং মেডছ” নামৰ অভিনয়টো কনিস ইন ৰিভিউৰ অংশ আছিল। এই প্ৰদৰ্শনক “হাৰ্লেমত প্ৰদৰ্শিত আটাইতকৈ অশ্লীল অনুষ্ঠান” বুলি অভিহিত কৰা হৈছিল আৰু আৰক্ষীয়ে অনুষ্ঠানটো নিৰীক্ষণ কৰিবলৈ চেষ্টা কৰিছিল।

১৯২৮ চনত তেওঁ ৱাশ্বিংটন, ডি.চি.ত “ফ্লাছেচ অৱ ১৯২৮”ৰ শীৰ্ষ অভিনয়শিল্পী আছিল। ১৯২৯ চনত তেওঁ “ছানফ্লাৱাৰ ছাউথ” নামৰ আন এক ৰিভিউত অভিনয় কৰে।

১৯৩০ৰ দশকত তেওঁ বুৰ্লেস্ক কাৰ্যসূচীত ভ্ৰমণ কৰি অভিনয় কৰে আৰু “দ্য ফিমেল ফিউৰোৰ” নামেৰে প্ৰচাৰিত হৈছিল। তেওঁ “মাই হেণ্ডি মেন” আৰু “হিজ এ গুড মিট কাটাৰ” আদি সূচকধৰ্মী গীত পৰিৱেশন কৰিছিল।

তেওঁ ১৯৪০ৰ দশকলৈকে অভিনয় কৰি গৈছিল।

## ৰেকৰ্ডিং
ৰিংগল্ডে ১৯৩০ চনত কলাম্বিয়া ৰেকৰ্ডছ লেবেলৰ বাবে দুটা গীত ৰেকৰ্ড কৰে— “হিজ এ গুড মিট কাটাৰ” আৰু “বি অন ইউৰ মেৰি ৱে”। এই ৰেকৰ্ডসমূহ পিছলৈ কেইবাটাও সংকলনত অন্তৰ্ভুক্ত কৰা হয়।

## তথ্যসূত্ৰ

## বাহ্যিক সংযোগ
* Issie Ringgold singing "Be On Your Merry Way" (1930 recording, via YouTube)

শ্ৰেণী:আমেৰিকান কণ্ঠশিল্পী
ফিডেলিয়া এডামছ জনছন

**ফিডেলিয়া অলিন এডামছ জনছন** (১৭ এপ্ৰিল, ১৯০৫ – ১৪ মে’, ১৯৯৬) আছিল এগৰাকী আমেৰিকান খেলুৱৈ আৰু শিক্ষাবিদ। তেওঁ ১৯২৯ চনৰপৰা ১৯৭০ চনলৈকে গ্ৰেম্বলিং ষ্টেট ইউনিভাৰ্চিটিত ঘৰুৱা অৰ্থনীতিৰ অধ্যাপনা কৰিছিল আৰু মহিলা বাস্কেটবল দলৰ প্ৰশিক্ষক আছিল।

## প্ৰাৰম্ভিক জীৱন আৰু শিক্ষা
এডামছৰ জন্ম লুইজিয়ানাৰ গ্ৰেম্বলিঙত হৈছিল। তেওঁ চাৰ্লছ পি. এডামছ আৰু মাৰ্থা নৰ্মান এডামছৰ জ্যেষ্ঠ কন্যা আছিল। তেওঁৰ পিতৃ গ্ৰেম্বলিং ষ্টেট ইউনিভাৰ্চিটিৰ প্ৰতিষ্ঠাপক আৰু সভাপতি আছিল। তেওঁৰ ককাদেউতা লুইচ এডামছে টাস্কেগী বিশ্ববিদ্যালয় প্ৰতিষ্ঠা কৰাত সহায় কৰিছিল। উত্তৰ লুইজিয়ানা কৃষি আৰু ঔদ্যোগিক প্ৰতিষ্ঠান প্ৰতিষ্ঠা কৰাত সহায় কৰা ফিডেলিয়া জেৱেটৰ নামেৰে তেওঁৰ নামকৰণ কৰা হৈছিল।

তেওঁ ১৯২৯ চনত টাস্কেগী ইনষ্টিটিউটৰপৰা স্নাতক ডিগ্ৰী লাভ কৰে। টাস্কেগীত তেওঁ চাৰিওটা বছৰ বাস্কেটবলত লেটাৰিং কৰিছিল আৰু দলৰ অধিনায়ক আছিল। তেওঁ ১৯৪৫ চনত আইঅ’ৱা বিশ্ববিদ্যালয়ৰপৰা স্নাতকোত্তৰ ডিগ্ৰী লাভ কৰে, আৰু এণ্টিঅ’ক বিশ্ববিদ্যালয় আৰু মিছিগান ষ্টেট বিশ্ববিদ্যালয়ত অধিক অধ্যয়ন কৰে। তেওঁ আলফা কাপ্পা আলফা ছ’ৰ’ৰিটিৰ সদস্য আছিল।

## কেৰিয়াৰ
জনছনে গ্ৰেম্বলিং ষ্টেট ইউনিভাৰ্চিটিত ঘৰুৱা অৰ্থনীতিৰ অধ্যাপনা কৰিছিল। ইয়াত তেওঁ মহিলা বাস্কেটবল দলৰ প্ৰশিক্ষক, ঘৰুৱা অৰ্থনীতি বিভাগৰ অধ্যক্ষা, মহিলাৰ ডীন আৰু বিদ্যালয়খনৰ পৰিচালনা সমিতিৰ সদস্য আছিল। কেম্পাছত তেওঁক “মামা ফি” নামেৰে জনা গৈছিল। তেওঁ গ্ৰেম্বলিঙৰ “ফিল্ড চাৰ্ভিচ প্ৰগ্ৰাম” আৰম্ভ কৰে, যি এটা উদ্ভাৱনীমূলক আউটৰিচ প্ৰকল্প আছিল। তেওঁ বিদ্যালয়খনত ঘৰুৱা অৰ্থনীতি-শিক্ষা, প্ৰাথমিক শিশু শিক্ষা আৰু প্ৰতিষ্ঠানিক পৰিচালনাৰ মেজৰ আৰম্ভ কৰে। ১৯৭০ চনত তেওঁ বিশ্ববিদ্যালয়ৰপৰা অৱসৰ গ্ৰহণ কৰে।

১৯২৫ চনত এডামছে ভাৰ্জিনিয়াত অনুষ্ঠিত হোৱা তৃতীয় বাৰ্ষিক হেম্পটন বিল্ডাৰ্ছ সন্মিলনত ভাষণ দিয়ে। ১৯৭৪ চনত তেওঁক টাস্কেগী বিশ্ববিদ্যালয়ৰ এথলেটিকছ হল অৱ ফেমত অন্তৰ্ভুক্ত কৰা হয়। ১৯৭৮ চনত তেওঁ কৃষ্ণাঙ্গ মহিলা মৌখিক ইতিহাস প্ৰকল্পৰ বাবে মৌখিক ইতিহাস সাক্ষাৎকাৰ দিয়ে। ১৯৮২ চনত তেওঁ গ্ৰেম্বলিং হল অৱ ফেমত অন্তৰ্ভুক্ত হয়।

## ব্যক্তিগত জীৱন
১৯৩৪ চনত এডামছে সহযোগী টাস্কেগীৰ প্ৰাক্তন ছাত্ৰ আৰু গ্ৰেম্বলিং ক্ৰীড়া প্ৰশিক্ষক অজিয়াছ জনছনক বিবাহ কৰে। ১৯৮০ চনত তেওঁৰ স্বামীৰ মৃত্যু হয়। ১৯৯৬ চনত ৯১ বছৰ বয়সত লুইজিয়ানাৰ ৰাষ্টনত তেওঁৰ মৃত্যু হয়। গ্ৰেম্বলিঙৰ চাৰ্লছ পি. এডামছ হাউছ ৰাষ্ট্ৰীয় ঐতিহাসিক স্থানৰ পঞ্জীত অন্তৰ্ভুক্ত কৰা হয় আৰু গ্ৰেম্বলিং ষ্টেট ইউনিভাৰ্চিটি ফাউণ্ডেশ্যনলৈ দান কৰা হয়।

## তথ্যসূত্ৰ

শ্ৰেণী:ক্ৰীড়াবিদ
শ্ৰেণী:শিক্ষাবিদ
শ্ৰেণী:আমেৰিকা যুক্তৰাষ্ট্ৰৰ ব্যক্তি
সন্তকবেন জাদেজা

**সন্তকবেন জাদেজা** গুজৰাটৰ এজন অপৰাধী আৰু ৰাজনীতিবিদ আছিল। তেওঁক জনপ্ৰিয়ভাৱে *গডমাদাৰ* নামেৰে জনা গৈছিল। তেওঁৰ কাৰ্যকলাপৰ এলেকা চিহ্নিত হৈছিল পোৰবন্দৰ আৰু ইয়াৰ আশে-পাশে। এসময়ত পোৰবন্দৰৰ অপৰাধমূলক অভিযানৰ তেওঁ আছিল এক গুৰুত্বপূৰ্ণ ভূমিকা। সন্তকবেনৰ বিৰুদ্ধে ১৪টা হত্যাকাণ্ডৰ অভিযোগ উত্থাপন হৈছিল আৰু তেওঁৰ গেং সদস্যৰ বিৰুদ্ধে ৫০০টা গোচৰ আছিল। ১৯৯০ চনৰপৰা ১৯৯৫ চনলৈকে কুটিয়ানাৰপৰা বিধানসভাৰ সদস্য হিচাপে কাৰ্যনিৰ্বাহ কৰিছিল।

## প্ৰাথমিক জীৱন
মহাৰাণা মিলৰ সাধাৰণ মিলৰ শ্ৰমিক সৰমান মুঞ্জা জাদেজাৰ সৈতে বিবাহপাশত আবদ্ধ হৈছিল যদিও ধৰ্মঘট ভংগ কৰিবলৈ মিলৰ মালিকে নিযুক্তি দিয়া স্থানীয় গেংষ্টাৰ দেৱু বাঘেৰক হত্যা কৰাৰ সময়ত তেওঁ গেংষ্টাৰ আৰু ডন হৈ পৰিছিল। 

১৯৮৬ চনলৈকে সন্তকবেনে এগৰাকী গৃহিণী আৰু এগৰাকী মাতৃৰ ভূমিকা পালন কৰিছিল। স্বাধ্যায় আন্দোলনৰ পাণ্ডুৰাং শাস্ত্ৰীৰ প্ৰভাৱত যেতিয়া তেওঁৰ স্বামী সৰমানে অস্ত্ৰ আৰু অপৰাধ জগতক বিদায় দিছিল। কিন্তু ১৯৮৬ চনৰ ডিচেম্বৰ মাহত পুৰণি প্ৰতিদ্বন্দ্বিতাৰ বাবে কলা কেশৱ চক্ৰই তেওঁৰ স্বামীক গুলীয়াই হত্যা কৰে। ইয়াৰ ফলত সন্তকবেনক আগস্থানলৈ আহিল, যিয়ে প্ৰতিশোধ ল'বলৈ পত্নীৰ পুৰণি পদ্ধতিলৈ ঘূৰি যোৱাৰ সিদ্ধান্ত লয়। পোৰবন্দৰ জিলাৰ কুটিয়ানা চহৰৰ আছিল তেওঁ। ১৯৯০ চনৰপৰা ১৯৯৫ চনলৈকে জনতা দলৰ প্ৰাৰ্থী হিচাপে বিধায়ক আছিল আৰু চিমনভাই পেটেলৰ ঘনিষ্ঠ আছিল।

## অপৰাধমূলক কাৰ্যকলাপ
১৪ জন লোকৰ হত্যাৰ আঁৰত তেওঁৰ নাম আছিল বুলি অভিযোগ উঠিছিল, যিসকলক তেওঁৰ স্বামীৰ হত্যাৰ বাবে দায়ী বুলি তেওঁ বিশ্বাস কৰিছিল। দুগৰাকী ছোৱালীক ধৰ্ষণ কৰা মানুহক আশ্ৰয় দিয়াৰ বাবে তেওঁক গ্ৰেপ্তাৰ কৰা হয়।

২০০৭ চনত সন্তকবেনৰ ভায়েক আৰ্চি জাদেজাৰ পুত্ৰ নৱঘন আৰ্ছিক হত্যা কৰি পুনৰ বাতৰিৰ শিৰোনামলৈ আহে। ২০০৮ চনত তেওঁৰ বোৱাৰীক পুত্ৰ কৰণ জাডেজাই গুলীয়াই হত্যা কৰাৰ সময়ত তেওঁৰ বাতৰিৰ শিৰোনাম আছিল।

আৰক্ষীৰ ৰেকৰ্ডত প্ৰকাশ পাইছে যে ৮০ৰ দশকৰ শেষৰফালে আৰু ৯০ৰ দশকৰ আৰম্ভণিতে তেওঁৰ দলটোৰ বিৰুদ্ধে প্ৰায় ৫২৫টা অপৰাধমূলক গোচৰ ৰুজু হৈছিল। খবৰ ওলাইছিল যে তেওঁৰ দলটোত ১০০ জন লোক আছিল, মূলতঃ মেৰ সম্প্ৰদায়ৰ। তেওঁৰ বিৰুদ্ধে বহুতো হত্যাৰ গোচৰ ৰুজু হৈছিল। ২০০৫ চনত পোৰবন্দৰ পৌৰসভাৰ কাউন্সিলাৰ কেছু ওডেদাৰাৰ হত্যাকাণ্ডত তেওঁৰ নাম উল্লেখ কৰা হৈছিল।

১৯৮০ চনৰ ভিতৰত তেওঁৰ অপাৰেচনৰ সময়ছোৱা আৰম্ভ হৈছিল আৰু ৰাজকোটলৈ যোৱা সময়লৈ প্ৰায় এদশক ধৰি চলিছিল।

## ৰাজনীতি
পোৰবন্দৰ জিলাৰ কুটিয়ানা সমষ্টিৰপৰা জনতা দলৰ টিকটত নিৰ্বাচিত হৈছিল। ১৯৯০ চনৰপৰা ১৯৯৫ চনলৈ বিধায়ক হিচাপে কাৰ্যনিৰ্বাহ কৰিছিল। 

২০০২ চনৰ ডিচেম্বৰ মাহত কুটিয়ানা বিধানসভাৰ আসনৰপৰা নিৰ্বাচনত অৱতীৰ্ণ হ'বলৈ মনোনয়ন দাখিল কৰে যদিও পিছলৈ ভাৰতীয় জাতীয় কংগ্ৰেছৰ প্ৰাৰ্থীৰ সপক্ষে আঁতৰি যায়।

## মৃত্যু
২০১১ চনৰ ৩১ মাৰ্চত গুজৰাটৰ পোৰবন্দৰত হাৰ্ট এটেকত আক্ৰান্ত হৈ তেওঁৰ মৃত্যু হয়।

## কথাছবিত
তেওঁক লৈ *[[গডমাদাৰ (চলচ্চিত্ৰ)|গডমাদাৰ]]* (১৯৯৯) এখন হিন্দী ছবি নিৰ্মাণ কৰা হৈছিল, য'ত তেওঁৰ চৰিত্ৰত অভিনয় কৰিছিল শ্বাবানা আজমী, যিয়ে পিছলৈ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ছবিখনত তেওঁক যেনেকৈ চিত্ৰিত কৰা হৈছে তাক লৈ তেওঁ সুখী নাছিল।

## তথ্যসূত্ৰ
শ্ৰেণী:অপৰাধ
শ্ৰেণী:ৰাজনৈতিক ক্ষেত্ৰত নাৰী
লিজা ৰিন্না

**লিজা ৰিন্না** (জন্ম ১১ জুলাই, ১৯৬৩) এগৰাকী আমেৰিকান অভিনেত্ৰী, টেলিভিছন ব্যক্তিত্ব আৰু মডেল। তেওঁ এনবিচিৰ দিনকালীন ছ’প অপেৰা *ডেজ অৱ আৱাৰ লাইভছ*ত বিলি ৰিড আৰু ফক্সৰ টেলিভিছন নাটক *মেলৰ'জ প্লেচ*ত টেইলৰ মেকব্ৰাইডৰ চৰিত্ৰত অভিনয় কৰিছিল। ২০১৪ চনৰ পৰা ২০২২ চনলৈকে তেওঁ ব্ৰাভোৰ ৰিয়েলিটি টেলিভিছন ধাৰাবাহিক *দ্য ৰিয়েল হাউছৱাইভছ অৱ বেভাৰলী হিলছ*ত অভিনয় কৰে। আন টেলিভিছন কৰ্মসমূহৰ ভিতৰত আছে *দ্য চেলিব্ৰিটি এপ্ৰেণ্টিছ* আৰু *ডান্সিং উইথ দ্য ষ্টাৰছ*ত প্ৰতিযোগী হিচাপে অংশগ্ৰহণ, লগতে *এণ্টুৰেজ*, *ভেৰ’নিকা মাৰ্ছ*, *কমিউনিটি*, *দ্য মিডল*, আৰু *আমেৰিকান হ’ৰ’ৰ ষ্ট’ৰীছ*ত অতিথি অভিনয়। ২০০৭ চনৰ জুন মাহত তেওঁ *চিকাগো* সংগীতনাট্যত ৰক্সি হাৰ্টৰ চৰিত্ৰত অভিনয় কৰি ব্ৰডৱেত অভিষেক কৰে।

তেওঁ ২০০২ চনৰ পৰা ২০০৬ চনলৈ *ছ’প টক* অনুষ্ঠানৰ সঞ্চালক আছিল, যাৰ বাবে তেওঁ ডে-টাইম এমি বঁটাৰ সৰ্বোত্তম টক শ্ব’ হ’ষ্ট শাখাত চাৰিবাৰ মনোনয়ন লাভ কৰে। ৰিন্নাই তিনিখন গ্ৰন্থ ৰচনা কৰিছে: *ষ্টাৰলিট*, *দ্য বিগ, ফান, ছেক্সি ছেক্স বুক*, আৰু *ৰিনাভেচন*। তেওঁৰ আন উদ্যোগসমূহৰ ভিতৰত আছে কিউভিচিৰ বাবে *দ্য লিজা ৰিন্না কালেকচন* নামৰ ফেশ্বন লাইন, ৰিন্না বিউটি নামৰ প্ৰসাধন সামগ্ৰীৰ সংগ্ৰহ, আৰু ৰিন্না ৱাইনছ নামৰ পানীয় কোম্পানী।

## প্ৰাৰম্ভিক জীৱন

লিজা ডিয়ানা ৰিন্না ১৯৬৩ চনৰ ১১ জুলাইত কেলিফৰ্ণিয়াৰ নিউপ’ৰ্ট বিচত লয়ছ আইৰিন (জন্ম ডিএণ্ড্ৰেড) আৰু ফ্ৰেংক ৰিন্নাৰ ঘৰত জন্মগ্ৰহণ কৰে। তেওঁ পৰ্তুগীজ আৰু ইটালীয় বংশোদ্ভূত। তেওঁৰ জন্মৰ আগতে তেওঁৰ মাতৃক আমেৰিকান ছিৰিয়েল কিলাৰ ডেভিড কাৰ্পেণ্টাৰে আক্ৰমণ কৰিছিল; অৱশ্যে এজন সামৰিক আৰক্ষী বিষয়াই হস্তক্ষেপ কৰি তেওঁক ৰক্ষা কৰে। সাত বছৰ বয়সত তেওঁৰ ডাঙৰ আধা-ভনীয়েক লৰেনৰ মৃত্যু হয়। সেই বছৰতে তেওঁৰ পৰিয়ালটো অৰেগনৰ মেডফোৰ্ডলৈ স্থানান্তৰিত হয়, য’ত তেওঁ শৈশৱৰ বাকী সময় কটায়। তেওঁ ১৯৮১ চনত নৰ্থ মেডফোৰ্ড হাইস্কুলৰ পৰা স্নাতক হয়।

## তথ্যসূত্ৰ

## বাহ্যিক সংযোগ

* 
* Lisa Rinna's collection on QVC

শ্ৰেণী:আমেৰিকান অভিনয় শিল্পী
অসম প্ৰাদেশিক মহিলা সমিতি

**অসম প্ৰাদেশিক মহিলা সমিতি** (Assam Provincial Mahila Samiti, সংক্ষেপে **APMS**, সাধাৰণতে *অসম মহিলা সমিতি* নামেৰে পৰিচিত) ১৯২৬ চনত চন্দ্ৰপ্ৰভা শইকীয়ানীৰ নেতৃত্বত প্ৰতিষ্ঠিত হৈছে। ই অসমৰ এক ঐতিহাসিক নাৰী সবলীকৰণ আৰু সমাজসেৱা সংস্থা হিচাপে পৰিগণিত। এই সংগঠনটোৰ প্ৰতিষ্ঠাৰ লগত অসমীয়া নাৰী আন্দোলনৰ আধুনিক ধাৰাৰ জড়িত সাংস্কৃতিক আৰু সামাজিক প্ৰসাৰৰ ওপৰত গুৰুত্বপূৰ্ণ প্ৰভাৱ আছে।

সমিতিৰ মূল লক্ষ্য আছিল অসমৰ মহিলাৰ সামাজিক, অৰ্থনৈতিক আৰু ৰাজনৈতিক অৱস্থা উন্নত কৰা, নাৰী শিক্ষাৰ প্ৰসাৰ, বাল্যবিবাহ আৰু ঘৰুৱা হিংসাৰ বিৰুদ্ধে প্ৰতিৰোধ, আৰু স্বাধীনতা আন্দোলনত মহিলাসকলক সংগঠিত কৰা। ইয়াৰ সৃষ্টি অসমত নাৰীসকলক সংগঠিত কৰাৰ এক বৃহৎ প্ৰচেষ্টা হিচাপে ধৰা হয়।

## ইতিহাস
অসম প্ৰাদেশিক মহিলা সমিতি ১৯২৬ চনত অসমৰ মহিলা জাগৰণৰ এক উল্লেখযোগ্য মাইলৰ খুঁটি হিচাপে প্ৰতিষ্ঠা হয়। সংগঠনটোৰ প্ৰতিষ্ঠাতা চন্দ্ৰপ্ৰভা শইকীয়ানী আছিল এজন প্ৰখ্যাত সমাজ সংস্কাৰক, লেখক আৰু নাৰী অধিকাৰ আন্দোলনৰ অগ্ৰনি ব্যক্তি। 

চন্দ্ৰপ্ৰভা শইকীয়ানীয়ে নাৰীৰ শিক্ষা, সমতা আৰু সামাজিক অধিকাৰৰ দাবীত অগণিত বক্তব্য আৰু প্ৰচেষ্টা আগবঢ়াইছিল। তেওঁ অসমত নাৰীসকলক সংগঠিত কৰাৰ বাবে মহিলা সমিতিৰ জৰিয়তে ছোৱালী শিক্ষাৰ প্ৰসাৰ, বাল্যবিবাহৰ বিৰুদ্ধে অভিযান আৰু পিতৃতান্ত্ৰিক সমাজৰ বিৰুদ্ধে প্ৰতিজ্ঞা কৰা মূল উদ্দেশ্যসমূহ ৰূপায়ণ কৰিছিল।

সমিতিৰ প্ৰথম কাৰ্যসূচীসমূহত ছোৱালী বিদ্যালয় স্থাপন, স্বাস্থ্য শিবিৰ, নাৰী শিক্ষাৰ প্ৰসাৰ আৰু গ্ৰাম্য সৰ্বসাধাৰণত নাৰীসকলৰ সম্পৃক্ততা বৃদ্ধি কৰা অন্তৰ্ভুক্ত আছিল। 

## মূল উদ্দেশ্য
সমিতিৰ মূল লক্ষ্যসমূহ অন্তৰ্ভুক্ত— 
* নাৰী‑শিক্ষাৰ প্ৰসাৰ আৰু শিক্ষাগত সুযোগ বৃদ্ধি 
* স্বাস্থ্য আৰু পৰিচ্ছন্নতাৰ উন্নয়ন 
* ৰাজনৈতিক আৰু সামাজিক অধিকাৰ প্ৰদান 
* সম্পত্তি অধিকাৰ আৰু আৰ্থিক স্বাৱলম্বিতা 
* ঘৰুৱা হিংসা, বাল্যবিবাহ আৰু বহু‑বিবাহৰ বিৰুদ্ধে সচেতনতা আৰু প্ৰতিৰোধ। 

## কাৰ্যকলাপ
সমিতিয়ে বিগত এক শতাব্দী ধৰি বহুমুখী কাৰ্যসূচী চলাইছে— 
* গ্ৰাম্য আৰু নগৰ বিদ্যালয়ত ছোৱালী শিক্ষাৰ প্ৰসাৰ 
* স্বাস্থ্য শিবিৰ, মাতৃ‑শিশু যত্ন আৰু পৰিচ্ছন্নতা কাৰ্যসূচী 
* স্ব‑সহায়ক গোট (Self Help Groups) গঠন আৰু নাৰী সচেতনতা সভা‑সমিতি 
* সামাজিক সংস্কাৰ অভিযান, বিশেষকৈ বাল্যবিবাহ, কৰ্মজীৱী নাৰীসকলৰ অধিকাৰ আৰু নাৰী আত্ম‑প্ৰতিষ্ঠাৰ বাবে প্ৰচাৰ। 

## উল্লেখযোগ্য নেতা‑নেত্ৰী
* চন্দ্ৰপ্ৰভা শইকীয়ানী – প্ৰতিষ্ঠাপক আৰু প্ৰাথমিক নেতৃত্ব 
* পুষ্পলতা দাস – স্বাধীনতা আন্দোলনত সক্ৰিয় নাৰী 
* স্থানীয় মহিলা সমাজসেৱীসকল – গ্ৰাম্য আৰু নগৰাঞ্চলৰ নাৰীসকলৰ ক্ষমতায়ন

## আধুনিক সময়ৰ অৱদান
বৰ্তমানো অসম প্ৰাদেশিক মহিলা সমিতি গ্ৰাম্য আৰু চহৰীয়া অঞ্চলত মহিলাৰ অধিকাৰ, শিক্ষা, স্বাস্থ্য আৰু কল্যাণৰ বাবে সক্ৰিয়। ২০২৬ চনত সমিতিয়ে শতবৰ্ষ (১০০ বছৰ) উদ্‌যাপন আৰম্ভ কৰিছে, যাৰ উদ্দেশ্য হৈছে সংগঠনৰ ঐতিহাসিক অৱদানক স্মৰণ কৰা আৰু নবীন প্ৰজন্মৰ মাজত নাৰীসচেতনতা প্ৰসাৰ কৰাটো।

সমিতিৰ কাৰ্যক্ৰমে নাৰীসকলক সামাজিক, আৰ্থ‑সামাজিক আৰু ৰাজনৈতিক দিশত শক্তিশালী কৰি তুলিছে, লগতে অসমীয়া সমাজত নাৰী আন্দোলনৰ এক সুদৃঢ় বৌদ্ধিক আৰু সাংস্কৃতিক ভিত্তি স্থাপন কৰিছে।

## তথ্যসূত্ৰ


শ্ৰেণী:অসমৰ সংগঠন
শ্ৰেণী:নাৰীবাদী সংগঠন
লিজা ভেণ্ডাৰপাম্প

**লিজা জেন ভেণ্ডাৰপাম্প** (জন্ম ১৫ ছেপ্টেম্বৰ ১৯৬০) এগৰাকী ইংৰাজ ব্যৱসায়ী আৰু টেলিভিছন ব্যক্তিত্ব। তেওঁ প্ৰথমে *দ্য ৰিয়েল হাউছৱাইভছ অৱ বেভাৰলী হিলছ* অনুষ্ঠানৰ মুখ্য সদস্য হিচাপে ২০১০ চনৰপৰা ২০১৯ চনলৈ খ্যাতি লাভ কৰে। ভেণ্ডাৰপাম্পে নিজৰ *হাউছৱাইভছ* খ্যাতিক ভিত্তি কৰি একাধিক ৰিয়েলিটি টেলিভিছন অনুষ্ঠান আৰম্ভ কৰে; ২০১৩ চনত আৰম্ভ হোৱা *ভেণ্ডাৰপাম্প ৰুলছ* অনুষ্ঠানত তেওঁ কাষ্ট সদস্য আৰু কাৰ্যবাহী প্ৰযোজক হিচাপে কাম কৰে, যি *হাউছৱাইভছ* অনুষ্ঠানৰ প্ৰথম স্পিন-অফ আছিল। ২০২১ চনত তেওঁ *অ’ভাৰছাৰ্ভড উইথ লিজা ভেণ্ডাৰপাম্প* আৰু *ভেণ্ডাৰপাম্প ডগছ* অনুষ্ঠানত অভিনয় কৰে আৰু ২০২৪ চনত *ভেণ্ডাৰপাম্প ভিলা* হুলু প্লেটফৰ্মত মুক্তি পায়। 

ভেণ্ডাৰপাম্প আৰু তেওঁৰ স্বামী কেন টডে যুক্তৰাজ্য আৰু আমেৰিকাৰ বিভিন্ন স্থানত ৰেষ্টুৰেণ্ট, বাৰ আৰু ক্লাবৰ মালিকানা লাভ কৰিছে। এইবোৰৰ ভিতৰত আছে SUR ৰেষ্টুৰেণ্ট এণ্ড লাউঞ্জ, ভিলা ব্লাংকা, টম টম, আৰু লিজা ভেণ্ডাৰপাম্পছ ষ্টোনবেকড পিজ্জাৰিয়া, যিটো তেওঁ ২০১৫ চনত কমেডিয়ান জিম ষ্টাইলাছৰ সৈতে মুকলি কৰিছিল। 

## প্ৰাৰম্ভিক জীৱন

লিজা জেন ভেণ্ডাৰপাম্প ডালউইচ, লণ্ডনত ১৫ ছেপ্টেম্বৰ ১৯৬০ তাৰিখে জন্মগ্ৰহণ কৰে। তেওঁ বিজ্ঞাপন সংস্থাৰ আৰ্ট ডাইৰেক্টৰ জন ভেণ্ডাৰপাম্প আৰু তেওঁৰ পত্নী জিনৰ দুজন সন্তানৰ ভিতৰত কনিষ্ঠ আছিল। তেওঁৰ এজন ডাঙৰ ভাই আছিল, মাৰ্ক, যি ডিজে আৰু ব্যৱসায়ী আছিল।

ভেণ্ডাৰপাম্পে তিনি বছৰ বয়সতে বেলে নৃত্যৰ পাঠ ল’বলৈ আৰম্ভ কৰে। তেওঁ লী গ্ৰীণ, দক্ষিণ লণ্ডনৰ ৰিভাৰষ্টন স্কুলত অধ্যয়ন কৰে। ন বছৰৰ বয়সত তেওঁ কৰ’না একাডেমী নাট্য বিদ্যালয়ত নামভৰ্তি কৰে।

১৯ বছৰ বয়সত তেওঁ পশ্চিম লণ্ডনৰ ফুলহামত এটা ফ্লেটৰ মালিক হয়। ভেণ্ডাৰপাম্পে কৈছিল যে ঘৰ এৰাৰ পিছত তেওঁ আৰ্থিকভাৱে স্বাৱলম্বী হৈছিল, “মাত্ৰ এটা ভাল শিক্ষা আৰু দৃঢ় মনোবল লৈ।”

## তথ্যসূত্ৰ

## বাহ্যিক সংযোগ

*

শ্ৰেণী:ইংৰাজী চলচ্চিত্ৰৰ অভিনেত্ৰী
এলিছন ব্ৰী

**এলিছন ব্ৰী শ্বাৰমাৰহৰ্ণ** ( ইংৰাজী : Alison Brie Schermerhorn; জন্ম: ২৯ ডিচেম্বৰ, ১৯৮২) এগৰাকী আমেৰিকান অভিনেত্ৰী, লেখিকা আৰু প্ৰযোজক। 

তেওঁ ড্ৰামা ছিৰিজ *মেড মেন* (২০০৭–২০১৫)ত ত্ৰুডি কেম্পবেলৰ চৰিত্ৰত অভিনয় কৰাৰ বাবে জনপ্ৰিয়তা লাভ কৰিছিল, আৰু ছিটকাম *কমিউনিটি* (২০০৯–২০১৫)ত এনি এডিছনৰ চৰিত্ৰত অভিনয় কৰি নিজৰ খ্যাতি অৰ্জন কৰিছিল। তাৰ পাছত তেওঁ এনিমেটেড কমেডী ছিৰিজ *ব'জেক হৰ্চমেন* (২০১৪–২০২০)ত ডায়ান ন্‌গুৱেনৰ কণ্ঠ দিছিল আৰু কমেডী-ড্ৰামা ছিৰিজ *গ্ল*' (২০১৭–২০১৯)ত ৰুথ ৱাইল্ডাৰৰ চৰিত্ৰত অভিনয় কৰিছিল, যাৰ বাবে তেওঁ গোল্ডেন গ্লোব আৰু স্ক্ৰীন এক্টৰ্ছ গিল্ড এৱাৰ্ডত মনোনীত হৈছিল। 

টেলিভিছনৰ লগতে, ব্ৰী চলচ্চিত্ৰতো উপস্থিত হৈছে যেনে *স্ক্ৰীম ৪* (২০১১), *দ্য ফাইভ-ইয়াৰ এনগেজমেণ্ট* (২০১২), *দ্য লেগ' মুভি* (২০১৪–২০১৯), *গেট হাৰ্ড* (২০১৫), *ছ্লিপিং উইথ আদাৰ পিপল* (২০১৫), *হাউ টু বি সিঙ্গল* (২০১৬), *দ্য প'ষ্ট* (২০১৭), *দ্য লিটল আওৰ্ছ* (২০১৭), *প্ৰ'মিজিং ইয়ং ৱুমেন* (২০২০), *হেপিয়েষ্ট ছিজন* (২০২০), আৰু *টুগেদাৰ* (২০২৫)। তেওঁ নিজৰ লিখা, প্ৰযোজনা আৰু অভিনয় কৰা চলচ্চিত্ৰসমূহতো আছে যেনে *হৰ্ছ গাৰ্ল* (২০২০), *স্পিন মি ৰাউণ্ড* (২০২২), আৰু *ছামবডি আই ইউজড টু ন'উ* (২০২৩)। 
## প্ৰাৰম্ভিক জীৱন

এলিছন ব্ৰী শ্বাৰমাৰহৰ্ণ ১৯৮২ চনৰ ২৯ ডিচেম্বৰত কেলিফৰ্ণিয়াৰ লছ এঞ্জেলছ চহৰৰ হলিউড চুবুৰিত জন্মগ্ৰহণ কৰে। তেওঁৰ পিতৃ এজন সংগীতজ্ঞ আৰু ফ্ৰীলান্স মনোৰঞ্জন সংবাদদাতা আছিল, আৰু তেওঁৰ মাতৃয়ে *পাৰা লছ নিনোছ* ("শিশুৰ বাবে") নামৰ এটা অলাভজনক শিশু যত্ন সংস্থাত কাম কৰিছিল। তেওঁৰ লৰেন নামৰ এগৰাকী ভগ্নী আছে। ব্ৰিৰ মাতৃ ইহুদী, আনহাতে তেওঁৰ পিতৃ কেথলিক পৰিৱেশত ডাঙৰ-দীঘল হৈছিল আৰু ডাচ, ইংৰাজী আৰু স্কটিছ বংশোদ্ভূত। বিবাহ-বিচ্ছিন্ন পিতৃ-মাতৃৰ সৈতে ডাঙৰ-দীঘল হোৱাৰ সময়ছোৱাত তেওঁ কেতিয়াবা পিতৃৰ সৈতে *ছেল্ফ-ৰিয়েলাইজেশ্বন ফেল’শ্বিপ* নামৰ এটা খ্ৰীষ্টান-হিন্দু মিশ্ৰ ধৰ্মীয় গীৰ্জালৈ গৈছিল, আনহাতে তেওঁৰ মাতৃয়ে তেওঁলোক ইহুদী বুলি সদায় জ্ঞাপন কৰিছিল। তেওঁ ২০০১ চনত চাউথ পাছাডেনা হাইস্কুলৰপৰা স্নাতক ডিগ্ৰী লাভ কৰে। হাইস্কুল আৰু কলেজৰ মাজৰ গ্ৰীষ্মকালত তেওঁ শিশু জন্মদিনৰ পাৰ্টিত "সানী" নামৰ ক্লাউন হিচাপে কাম কৰিছিল।

২০০৫ চনত তেওঁ কেলিফৰ্ণিয়া ইনষ্টিটিউট অৱ দ্য আৰ্টছৰপৰা থিয়েটাৰত স্নাতক ডিগ্ৰী লাভ কৰে। তেওঁৰ অধ্যয়নৰ অংশ হিচাপে তেওঁ স্কটলেণ্ডৰ গ্লাছগ’ত থকা ৰয়েল কনজাৰভাট’ৰী অৱ স্কটলেণ্ডত এটা বছৰ অধ্যয়ন কৰিছিল।

## ব্যক্তিগত জীৱন

এলিছন ব্ৰীয়ে ২০১১ চনত মাৰ্ডি গ্ৰাছ পাৰ্টিত ডেভ ফ্ৰাংকোক লগ পোৱাৰ পিছত ২০১২ চনত তেওঁৰ সৈতে ডেটিং আৰম্ভ কৰে। ২০১৫ চনৰ ২৫ আগষ্টত তেওঁলোকৰ নিয়োজিত হোৱাৰ খবৰ প্ৰকাশ পাইছিল। ২০১৭ চনৰ ১৩ মাৰ্চত তেওঁলোকৰ বিবাহ সম্পন্ন হয়। ২০১৭ চনত লেৰী কিঙৰ সৈতে হোৱা এক সাক্ষাৎকাৰত তেওঁ কয় যে তেওঁ সন্তান জন্ম দিব নুখোজে।

২০২৩ চনৰ ১৭ ফেব্ৰুৱাৰীত প্ৰকাশিত BuzzFeedৰ এটা ভিডিঅ'ত ব্ৰীয়ে নিজকে উভয়লিংগী বুলি উল্লেখ কৰে।

## তথ্যসূত্ৰ
 

## বাহ্যিক সংযোগ

* 
* 

শ্ৰেণী:আমেৰিকান অভিনয় শিল্পী
শ্ৰেণী:লেখিকা
চিকেন ফ্ৰাইড বেকন

**চিকেন ফ্ৰাইড বেকন** হৈছে বেকনৰ ষ্ট্ৰিপসমূহ বেটাৰত ডুবাই গভীৰ তেলত ভজা একপ্ৰকাৰৰ খাদ্য, যি চিকেন ফ্ৰাইড ষ্টেকৰ দৰে প্ৰস্তুত কৰা হয়। এইটো এটা আমেৰিকান খাদ্য, যি ১৯৯০-ৰ দশকৰ আৰম্ভণিত টেক্সাছত প্ৰৱৰ্তিত হৈছিল। টেক্সাছৰ স্নুকস্থিত ছ’দোলাকছ অৰিজিনেল কাণ্ট্ৰী ইনৰ ফ্ৰেংক ছ’দোলাকে এই খাদ্য উদ্ভাৱন কৰিছিল বুলি দাবী কৰে; তথাপি ১৯৫৪ চনৰ মেৰী লেণ্ডৰ ৰন্ধন গ্ৰন্থ *লুইজিয়ানা কুকাৰী* ত একেধৰণৰ ৰেচিপি পোৱা যায়, য’ত বেকনৰ সলনি নিমখীয়া গাহৰিৰ মাংস ব্যৱহাৰ কৰা হৈছিল। সাধাৰণতে ইয়াক ডুবাই খোৱাৰ বাবে ক্ৰীম গ্ৰেভি বা চচ্চেজ গ্ৰেভিৰ সৈতে এপেটাইজাৰ হিচাপে পৰিৱেশন কৰা হয়। 

## কুখ্যাতি
ছ’দোলাকৰ সংস্কৰণে টেক্সাছৰ কমেডিয়ান জন কেলছ’ৰ গ্ৰন্থ *টেক্সাছ কিউৰিঅ’চিটিজ: কুইৰ্কি কেৰেক্টাৰছ, ৰ’ডছাইড অ’ডিটিজ এণ্ড আদাৰ অফবিট ষ্টাফ* ত স্থান লাভ কৰে। সেই লেখাত উল্লেখ কৰা হৈছে যে “টেক্সাছত বস্তুবোৰ কেৱল ডাঙৰেই নহয়, অধিক তেলীয়া” আৰু “ইয়াতকৈ অধিক ধমনী বন্ধ কৰা খাদ্য কল্পনা কৰাটো কঠিন।”

ছ’দোলাকৰ সংস্কৰণত ছটা বেকন ষ্ট্ৰিপ বেটাৰত ডুবাই ভাজি ক্ৰীম গ্ৰেভিৰ সৈতে পৰিৱেশন কৰা হয়। তেওঁ আৰু তেওঁৰ ৰেষ্টুৰেণ্টক *টেক্সাছ কাণ্ট্ৰী ৰিপ’ৰ্টাৰ* অনুষ্ঠানৰ এটা খণ্ডত প্ৰদৰ্শন কৰা হৈছিল; এই ভিডিঅ’টো ইউটিউবত লক্ষাধিক বাৰ চোৱা হৈছে।

## সংস্কৰণসমূহ

দুই হাজাৰ আঠ চনত ডালাছত অনুষ্ঠিত হোৱা টেক্সাছ ৰাজ্যিক মেলাত দক্ষিণ টেক্সাছৰ গ্লেন কুছাকে প্ৰস্তুত কৰা চিকেন ফ্ৰাইড বেকনে শ্ৰেষ্ঠ সোৱাদৰ বাবে বিগ টেক্স চয়ছ বঁটা লাভ কৰে। শেহতীয়া বছৰসমূহত এই খাদ্য আমেৰিকাৰ বিভিন্ন স্থানত প্ৰচলিত হৈছে। চিকাগোৰ লেক ভিউত অৱস্থিত ৰিস্ক কেফেত ইয়াক পৰিৱেশন কৰা হৈছিল। ইয়াত “কাণ্ট্ৰী-ফ্ৰাইড বেকন” বগা গ্ৰেভিৰ সৈতে ছয় ডলাৰত বিক্ৰী কৰা হৈছিল। ইয়াক কণীৰ মিশ্ৰণত ডুবাই জলকীয়া মিহলি কৰা আটাত ড্ৰেজ কৰি উদ্ভিদ তেলত গভীৰ ভাজি প্ৰস্তুত কৰা হৈছিল।

## স্বাস্থ্যজনিত সমস্যা
এই খাদ্য সংপৃক্ত চৰ্বিত সমৃদ্ধ হোৱাৰ বাবে বহু স্বাস্থ্য বিশেষজ্ঞই, যিসকলে কম চৰ্বিযুক্ত খাদ্য সমৰ্থন কৰে, ইয়াক সীমিত পৰিমাণত গ্ৰহণ কৰাৰ পৰামৰ্শ দিয়ে বা একেবাৰে পৰিহাৰ কৰিবলৈ কয়। আন বিশেষজ্ঞসকলে এই খাদ্যৰ পুষ্টিগুণ অতি কম বুলি উল্লেখ কৰিছে। ৱাশ্বিংটনস্থিত চেণ্টাৰ ফৰ চাইন্স ইন দ্য পাব্লিক ইণ্টাৰেষ্টৰ জ্যেষ্ঠ পুষ্টিবিদ জেন হাৰ্লিয়ে কয় যে তেওঁ “ইয়াতকৈ বেয়া কথা কেতিয়াও শুনা নাই।”

## তথ্যসূত্ৰ

শ্ৰেণী:ৰন্ধনপ্ৰণালী
শ্ৰেণী:মাংস